KHRIFA LEH RAM HNATUAN; Chinram Khui Na Feh Ding? - Buannel News\nKHRIFA LEH RAM HNATUAN; Chinram Khui Na Feh Ding?\nSeptember 10, 2018 Buannel News Chin News, Latest, NEWS 0\nPathian fate a si mi Krifapawl in anmah le piannak umnak ram cio ah, harsatnak le buainak a thlen tikah dawnhar mangbangin an um theu. Ram le ram karlak le hnam le hnam karlakah buainak a suah tikah ziang ti bikin Krifa pawlin kan tuah ve ding tin ruat a si ih, Pathian thu Bible ah teh ziangtin ngan a si….? ti’n theih tum a si theu.\nTulaifang Chinpawl thinlung sungih um ih lang cu: Tlunlam thuneitu cu Pathian retmi an si ih (Rom. 13:1-3) ralthuam thawn tuvek in, thimnakah Kawl cozah cu kan do asile Pathian thu kalh kan cang lo maw? Thahrum suah (violence) si sawn loin a nem zawng (non-violence) ih do hi a dik sawn lo maw? Phunhnam le ram hrang hnatuan cu piangthar diktakpawl ih tuan ding a si maw? ti pawl hi a si.\nMilai cu Pathian ih sersiammi kan si tile , milai pawl umnak dingah Pathian in ram in pe cio (Gen. 1:26,27: Acts 17:26) ti a zum ih a pawmtu taktak kan siah cun Krifapawl in ram le hnam hrang hnatuan cu “midang tuan ding” a si ti phun in kan ruat menmen thei lo ding. Kan tuanvo diktak cu ziang a si ti theih tum ding a si sawn.\nRom. 13:1-3 ih ngan mi “tlunlam thuneitu“ lole “uktu thuneitu” lole “cozah thuneitu” cu do lo ding, ziangahtile an nih cu Pathian ih ret mi an si ih a do tu cu Pathian dotu an si… ti mi hi zohfiang ta hnik sehla. A hmaisain Chinpawl kan thinlung taktak ah “tlunlam thuneitu” lole “kumpi thuneitu” kan ti mi hi zo an si??\nThimnakah, Kawl kumpi le Kawl ralkappawl hi kan tlun ih thuneitu diktak le uktu diktak si dingah Pathian in a ret mi a si ti’n kan zum in kan pawm maw? Kan zum ih kanpawm a siah cun a dik, hi Kawl kumpi le an thuneihnak le an ralkap dotu eg. CNF cu misual, Kawl tawngin Tawngciantu, Tapung ti theih an si. Pathian thu kalh ih a cangvai rerotu an si ti theih khal a si men thei.\nAsinan, kan ram le kan miphun tlunih THUNEITU le UKTU ding taktak cu tui Kawl kumpi le ralkap hi an si hrimhrim lo, annih thamtham cu a ram neitu Chinpawl duhdan le thatnak cu ruat hrimhrim loin anmai duhdan le hlawknak lawnglawng ruatin , hriamhrei rinsan in kan ram ra lut, minekrawktu (agressors); kan ram le mipi tlun ah thu ra nei hrimin mi nambehnak kumpi (imposed-government) ra din menmentu; kan ram cu an Kawlram ih cangter tumtu (expansionists); Chinram si lo tlangpar ram dangdang khal nawr ih an lalram ti kauhter tumtu (imperialists); anmai Kawl phunhnam lawng lal hnam le miropi ih ruatin hnam dang hmuahhmuah cu hnam nauta le anmah tluk lo hlirih ruattu (dehumanized nationalist & chauvinists); kan ram cu ram rethei le farah bik ih cangterin kan mit in caw tertu hnamdangmi rulpi (alien monster) an si sawn, tiin thudik cu a sinak vekin kan pawm, kan theih asiahcun tui Kawl kumpi le ralkap dotu si cu thilsual a si hrimhrim lo, Chin zaten a tar a tawt in kan tuah hrimhrim ding mi hna pawimawh a si ti kan theifiang dingih hi mi ram le hnam hrang hantuantu cu Misual le Pathian thu kalh an si hrimhrim lo ti kan theifiang fawn ding.\nThimnakah, kannihpawl in kan ram zalennak diktak cu hmu zo in cui kan ram cu duh tawk loin duh-am thilthu ah ramdang (Kawlram lala khal) va nawr rero ih va do kan si ahcun , a dik, misual le mi duham, kanmah lala khal miih do tlak kan si ding. Asinan, tuini ah Chinpawl (Kawl ralkap ih a ummi siar lo) in zawi ramdang si kan va nawr ih kan va do? Zawi ram hman kan do lo, kan nawr rero fawn lo.\nZovek hnam dang mi (Kawl tel in) khal kan do lo, tawngpa huatin kan hua fawn lo. Kanmah le kan ram sungah kan sawm le kan lungkimpinak tel loin ra lut ta hratin kumkhua sâl bangin an kut hnuaiih in ret tumtu pawl khi kan do a si sawn.\nHitivek in thazang cahnak rinsan ih kumkhua in uk tumtupawl cu Mirang an si khalle, Tuluk an si khal le, Kawl an si khalle zovek an si khalle kan do tengteng ding mi an si. A minung kan huat men ruangah kan do si sawn loin , in ra uk ih an kut hnuai ih an sal bangih in ret tumnak policy cu kan do a si sawn. Kawlpawl hi Kawl an si hrimhrim ruangah kan huatnak ding san a um lo, kan do rero nak ding san khal a um fawn lo.\nAsinan, Kawl-lem ih in tuahtumnak policy, cimral in tumnak policy, kan ram cu an ram ih can ter an tumnak policy le an thinlung le tuahnak pawl hi kan do a si sawn. Hivek thinlung a neitu le policy kengkawhtu a minung pawl khal kan do tel fawn. Hnamdang pohpoh hua ih thleidan hmang (racists) kan si lo; cu vek minung pawl cu kanmah lala in kan do sawn ding.\nChinram Khui Na Feh Ding? NEHNAK DING SAN\nMAH LE MAH RINSAN AW IN: Chinram Khui Na Feh Ding?


Khrih Thohsai Nak & Jesuh Khrih Veihnih A Tum Sai Nak [जीविता मसीह - Lessons 3 & 4] - चिन, फलम: ताइसुन - प्रचार कार्य, नयी कलीसिया की स्थापना और साधारण बाइबिल अध्ययन और शिक्षा के लिए\nKhrih Thohsai Nak & Jesuh Khrih Veihnih A Tum Sai Nak [जीविता मसीह - Lessons 3 & 4] - चिन, फलम: ताइसुन\nप्रोग्राम संख्या: 65340\n1. Cross Tun Ih Thah A Tuar Nak [तस्वीर 1]\n2. Zesuh An Phum [तस्वीर 2]\n3. Hlan A Feh Hma Mipong Pawl [तस्वीर 3]\n4. Peter le John cu a lawng hma thlan kua an hmu [तस्वीर 4]\n5. Zesuh Cu Mary Magdalene Zong Ah A Lang [तस्वीर 5]\n6. Jesuh Emmaus khua ah a feh [तस्वीर 6]\n7. Zesuh Cu A Dunghlun Tu Pawl Zongah A Lang [तस्वीर 7]\n8. Zesuh Cu Thomas Zong Ah A Lang [तस्वीर 8]\n9. Zesuh Cu Galilee Ah A Lang [तस्वीर 9]\n10. Zesuh Cu A Dunghlun Tu Pawl Thupi Bik A Tirh [तस्वीर 10]\n11. Zesuh Cu Vanah A Kai [तस्वीर 11]\n12. Zesuh Cu Vancung Ah Pathian Vortlam Ah A Am [तस्वीर 12]\n13. Bawipa Vi Kir Sei Ding A Hlak Tu Dunghluntu Pawl [तस्वीर 1]\n14. Bawi Zesuh Ih A Ne Ta Bik Tik Cu Can [तस्वीर 2]\n15. Monu Pahra Thu [तस्वीर 3]\n16. Sumsaw An Ta Pe Ta [तस्वीर 4]\n17. Tuu Le Mee Tah Thim Nak [तस्वीर 5]\n18. Zesuh Van Ah A Kai [तस्वीर 6]\n19. Zesuh Cu Pt Vorhlam Ah A To [तस्वीर 7]\n20. Zesuh Vi Kir Sei Pi [तस्वीर 8]


Tulai Leitlun Huap Ih Zuknung Lar Bik Cu South Korea Film A Si, “Squid Game” – Meifar\nTulai leiltun huap zuknung lar bik cu South Korea zuknung “Squid Game” timi a si. Netflix khalah zoh theih in aum zo ih top 1 ah aum, zuknung cangtu pawl khal South Korea lemcan thiam hminthang pawl an tel.\nA zuknung cu TV Series a si ih Season 1 ah Episode 9 aum ih zuknung cu diriam um zetin a cemnak an khar. Mipi in a zoh an khop lo tuk ruangah a tuahtu Hwang Dong-hyuk hnenah Season 2-nak tuahsal dingin ca an kuat rero.\nMedia pawlin Season 2-nak tuah a tum le tum thu an va sut ih Hwang Dong-hyuk in “Tu hrih ahcun zianghman ka ruat hrih lo. Squid Game 2 hrangah timtuahnak ka nei hrih lo, asinan ka tuahsal asilen keimahten cun ka tuah lo ding.\nThuanthu nganthiam le hmuhton nei tampi director pawl thawn kan tuah tlang ding. Cun a zuknung fehdan ding cu tulai minung pawl hi kan khuasat dan thawn milaw in kan tuah ding” a ti.\nZuknung cangtu mi hminthang ṭhenkhat cu Park Hae Soo, Lee Jung‑jae, Wi Ha‑joon le HoYeon Jung pawl an si. A zuknung thuanthu fehdan cu: Minung beidong, tlaksiatnak ih khat minung pawl cu company tumpi in a kokhawm ih game a lekter. A neh lo pawl cu an that hluahhlo, asinan a neh pawl cu sumpai tam zet an pe thung. A zuknung cu a ṭihnung in a zohnuam zet a si.\nInternet An Phitnak Khua Mipi Pawl Cu Khualeng Ah Suak In Internet An Hawl Ṭheu, Thingkung Parah A Cak Cuang


Kalaymyo ah Oxygen khawpkham a um lo nak san cu hitin a rak si ziar | Falam Online Media\nJuly 23, 2021 July 23, 2021 Ni Hnem Sung\t0 Comments\nKalaymyo ih Covid 19 mina pawl hrang Oxygen khawpkham a um lo nak san cu kawhhran ṭhenkhat le bulpak neinung deuh pawl in hamṭam lungput an nei ruangah a si tiah KCTC ṭuanvonei Pu San Thawm Thang in a rel.\n“Tulai Kalaymyo ah Covid mina hrang Oxygen kan daih awk lo nak pakhat cu kawhhran ṭhenkhat le bulpak neinung ti aw deuh pawl in ralrin nakah ti`n Oxygen tamtuk an la ṭhen”.\n“Midamlo innsang` pawl in vansang mangbang in an dil hman ah an mai kawhhran lo cu an pe siang lo. Himihi ruah ṭhat a ṭul nasa. Hitivek ih hamṭam tukin kan um ruangah damlo mangbang in an ṭul mi zat Oxygen an ngah lo phah a si.”\n“Mipi zawnruat in ramleng lam tiangin hitiih nasaten an neih sin lo tiang in ṭanpi laiah zo khal a nih sawn ti thinlung nei in kan um a ṭul. Curuangah himihi ṭhaten ruat uh si law” tiah Kalay Christian Thlanmual Committee hotu Pu San Thawm Thang in a ti.\nKalaymyo ah Covid 19 suarthumnak a lut hnu in nitin rorin Covid mithi 10 tal an um ṭheu ih cupawl lakah Oxygen khawpkhamlo ruangih a thi mi mipakhat tal an tel ringring tiah theih a si.\n← SAC ralhraang in Ṭaal khua ah thilri Kyat Ting 150 man Fir/Siat sak\nSAC ralhraang UN ih hrolhawk tum ve cu an hlawhsam neknek →\nFalam Peng le Chinramkulh Peng tinkim ih Hrilawknak result UPDATE netabik


Chin Ram, Kennedy Tlangpar Ah Ralhrang 12 Cu Parachute In An Thlah Ih Pakhat A Tla Tupti – Meifar\nChin ramsung doawknak a sosang deuhdeuh ruangah ralhrang pawl cu leihnuai lam ihsin an feh thitha ngam nawn lo ih tlunlam ihsin an cangvai.\nJanuary 19, 2022 sun nazi 1:00 hrawngah ralhrang pawlin doawknak helicopter in ralhrang 12 cu Tedim ramsung, Kennedy tlangpar ah an va thlah. Himi tlangpar ih um ralhrang pawl cu tualsung mipi kilhimtu pawlin an hrentang ruangah an tlansuak thei lo.\nCutin parachute in ralhrang 12 cu an dawp ih pakhat cu a parachute a ong thei lo ruangah a tla tupti, tualsung mipi kilhimtu pawlin hlaral ihsin an rak hmu ih tikuang ah a tla an ti. A thi le thi lo cu theih a si lo.\nTualsung mipi kilhimtu in, “Himi thuthang cu a dik ko. Ralhrang pawl cu thilri bungrua phur phahin an tum, tlangpar ih um ralhrang sakhan cu tualsung mipi kilhimtu pawlin thla 3 lenglo kan kulhbet zo ruangah ei le in ding an nei nawn lo. Tidai in ding khal an nei lo, tlang hnuaiah tum in tidai an khai thei lo. Sakhan ihsin tlansuak khal an tam tuk zo, curuangah ei le in le minung thazang an cakter sal tum” a ti.\nNi 5 Sung A Hlo Zo, Rallhrang Pawlin An Kai An Zum


Russia Tivapi Orange rawng ah a Cang, Afehnak ziin ih thil hmuahhmuah a tisiat thluh | Falam Online Media\nRussia Tivapi Orange rawng ah a Cang, Afehnak ziin ih thil hmuahhmuah a tisiat thluh\nJuly 17, 2020 July 17, 2020 admin\t0 Comments disaster\nCovid – 19 buainak in ṭihphannak hlir a suakter lai ah Russia ram ih tiva pakhat cu orange rawng ah a cang ruangah mipi a ti thinphang lawk.\nTravel blogger Zamkadniy in drone hmang in a zuk mi a siih, a zuk mi pawl online ah a thlah veten Russia cozah in zingzoinak a nei. Athok ahcun an rak thei ve lo. Zamkadniy in drone hmang in a zuk mi zuk pawl online ih a thlah hnu lawngah an thei ih an theih le veten zingzoinak an nei.\nSiberia, Lyovikha kiang ih hmannawnlomi copper an laihnak hmun ih a nee pawl le minung hrang ih ṭihnungmi chemical acid an hman hlei mi, an hlawn mi pawl cu ruahpi in a tawih ruangah a luang liam ih tivapi sungah a lut ruangah hivekin orange rawng ah a cangnak a si.\nKan dung kum lam ihsin environmentalist Andrei Volegov in Russia cozah hnen ah ṭih nung mi a si tin a rak sim zo nan cozah lam cun copper laitu company pawl in an hnawmhne pawl thianfai dingin paisa an neilo ruangah an thianfai thei lo tiin a rak let dah.\nCuruangah company pawl ih tandanvek ciahin a um ih, tu ah, ruah pi in a tawih ruangah a luang liam ih a luang mi acid pawl cun a lamziin ih ummi hmuahhmuah tisiat in a hrawt fai ṭhluh.\nAsinan Russia local news agencies pawl cun cozah in a thei ko nan hmantlak laimi khur a si ruangah kan phit theilo tiin an phit duhlo hrimmi a si tiin an rak phuang dah.\nKandung baite Fuel Oil leak mi\nKandung thla khalah copany pawl ih hman mi ziinan (fuel oil) suakmi ruangah harhdamnak hrangih ṭihnungding khawp in tidai a ti bal ruangah a kiangkap ih um mipi pawl an lungawilo a si.\n← U S – Mipi hawl dingin $1 million man Sui, Ngun le Lungmankhung an phum thup\nTawlawng zuk kuat ruangah Ex-Miss Kentucky kum 2 thawng an thlak →\nPrime Minister Narendra Modi Office innpi zuar thuptu Misual 4 kaihkhih an si


Leitlun Ih Upa Bik A Thi – Meifar\nLeitlun Ih Upa Bik A Thi\nApril 26, 2022 admin Leitlun 0\nJapan pitar kum 119 mi Kane Tanaka cu leitlun ih upa bik timi a si ih Guinness World Record ngahtu a si. April 19, 2022 ah tar damlonak in leitlun a suahsan. January 2, 1903 kum ah a piang ih 20th century sung a hmang cem.\nLeitlun ih kum upa bik an ngankhumnak ah a pahnihnak a si, a pakhatnak cu France mi Jeanne Celment a si ih kum 122 mi si in 1997 kum ah a thi. Kane Tanaka cu unau 9 lakah 7-nak a si ih kum 19 mi a si laiah pasal anei, a pasal le an fapa upabik cu 1937 kum ah Second Sino-Japanese War ralpi ah ral an do.\nUS in Japan khawpi pahnih Hiroshima le Nagasaki ah atomic bombs an thlak ṭum khalah arak um ve ih a damkhuasuak. 1993 kum ah a pasal cu kum 90 mi si in a thi ih pasal dang anei nawn lo.\nJanuary 2, 2022 ah a fale pawlin a suahcam cu siizung ah an va lawmsak. Tu’ah leitlun ih upabik Guinness World Record cu France mi Sister Andre hnenah an hlan, Sister Andre cu kum 118 mi a si ih khua a hmu thei nwan lo. Pathian rawngbawl in hringnun a hmang.\nNupi (3) A Nei Ih Ihkhun Par Hrang Daan Le Dun An Tuah\nRalhrang Kut In Kalay-PDF Sumpai Kiltu A Thi


A Sumpai Laklutnak Hi A Danglam Zet, Tlangval Rinum Le Rinum Lo A Hniksak Ih Hlawh A Nei – Meifar\nSpain ram ih um model Carolina ih sumpai laklutnak cu a danglam zet. Midang tlangval pawl an rinum le um lo hniksaktu a si. Fala pawlin a hnenah sumpai an pe ih an tlangval cu an hniksakter.\nA bum thei asilen sumpai cu a ngah, a bum thei lo asilen sumpai cu an fala pawl hnenah a pe kirsal ṭheu. Tlangval pakhat a hniksaknak ah £1,400 ($2,000) zat a ngen. Carolina in, “An fala pawlin an tlangval rinum le um lo an theih duh ruangah hniksak dingin in fial, an tlangval ih phone number le Instagram pawl in pe ih ka vun bia hmaisa.\nṬhaten kan biakawk rero hnuah an thinlung hip dingin ṭongkam phunphun ka hmang. Ihum zetzet ṭongkam ka hman ih tongaw dingin kan reltlang thei asilen ka hniksaknak ah nehnak ka co tinak a si” a ti. Tlangval a biak pawl thawn a tak ah an tongaw lo, a thupten tongaw dingin an reltlang thei cun a hlawhtling tinak a si ih sumpai a ngah.\nAn rak duh lo asilen sumpai cu fala pawl hnenah a pe kirsal. Mipa cu bum an rak awl deuh a si men ding, Himi a hnaṭuannak ihsin sumpai £7,400 ($10,000) a ngah zo ih sumpai pawl cu a taksa tuahmawinak ah a hmang.


Euro 2012 Ah Spain In Nehnak Co - Chinland Today Media\nJuly 2, 2012 8:59 am·0 comments\nTuini 2nd July 2012 Euro 2012 bawhlungsitnak ah Spain le Italy an tawngaw ih Spain pawlin 4-0 in an neh. Euro 2012 ih laksawng ropizet cu Spain ram ah phurh tlung a si. Nasate in an lek ih a hrek khat an leh hlan ah Spain pawlin goal 2 in an neh. Asinan, Italy pawl cun neh thotho ding ruahsan salin cawlhnak an neih hnu ah tha thar thawh in an lek sal. Asinan, Spain cun awlsam zetin goal 1 an thuk vukvi sal.\nCutin, Italy pawl hrangah thinlung thanauzet nak a si thlang. Tha thlah loin Italy pawl cun taan an la rero ko nan goal 4 thleng Italy lam goal sungih a luh tikah tikcucan khal in a daih thei nawnlo ih Spain pawl cun nehnak an co. Spain lam taantupawl cu an thawm le an vang tuar ding a si lo. Culaiah, Italy mipipawl cu riahsia in an um ih hleiah a lektupawl tiang in an tap.\nSpain cun leitlun ah thuanthu ropizet an ngansuak ta riai. Spain bawhlungsitpawl kai hruaitu Vicente del Bosque hi Christmas hlan deuh ni reilote ahkhan 1950 ah a rak suak. Real Madrid ah kum 14 sung a rak lek dah ih nehnak vei 4 lenglo rak la tirtu khal a rak si dah. Cuihleiah, Spain ram aiawh in vei 18 lenglo 1975-80 lai ah a rak feh suak. European Championship World Cup tiang hruai theitu cost ropi pahnihnak a si.\nThingkung Milaipa Hrangah Nunnak Thar Khaweng A Vang Ve Ta!


Democracy 4 | VCTH\nHome » Cahram » Theihkauhnak » Democracy 4\nBy vcth on May 5, 2010.\nMipi neih mi ṭuanvo hi democracy ram ih um mi hmuahhmuah, Laimi pawl in a hleice ih kan theih le thlun ṭul zet mi a si. Democracy ram ahcun mipi hrilmi kumpi cozah cu mipi rian dingah dinmi a siih, mipi khalin kumpi tuahmi daan thlun ding le tlanghna ṭuan ding cu an ṭuanvo a si ti an theihthiam a ṭul. Democracies ahcun mipi hi zalen zetin ret an siih, mai duhnak vekin ruahnak dang pu (Dissent) in a um thei bakah cozah ṭhatnak, ṭhatlonak cu a hmuhdan vekin zalen zetin faksel theinak a nei.\nDemocracy ahcun, tlang hnaṭuan khawm le khawlak tlandan thiam a ṭul bakah thinsau khal a ṭul.\nDemocracy ramih a ummi pawl cun zalen zetih thil ti theinak an neih lawng si lo in an liang parah ṭuanvo tampi a ṭhum aw. Democracy hngetkhoh din thei ding cun tikcu can a heu bakah taima zet ih hnaṭuan a ṭul a si ti khal an pom. Acozah milai pawl cun mipi hnenah an lam ṭang ringring ding leh cozah thawn bawm aw ton ding an ngen ve.\nṬhenkhat democracy uknak hnuai ah khawtlang ṭuanvo pawl cu: thuṭhentu (jury), a si lo le kumtiam ralkap ih lut (conscription) tengteng tivek an si. Dan thlun, siah pek, hotu thulung, midang in a danglam mi ruahnak an neih tik khal ih upat sak thiam leh acozah thuneihnak hnuaiih um, ti pawl hi democracy uknak hnuai ih um mipi pawl ih tuah ṭulmi ṭhenkhat pawl an si.\nAn canpual humhimsak a si ih, mipi lam khal in khawtlang ṭuanvo pawl cu an liang par ah an phurh tengteng a ṭul ve. Cucu, mipi ṭuanvo kan timi a si.\nṬong ṭhimnakah: Cozah kan neih mi hi kan mai phu-tawk an si. Democracy a hlawhtlinnak dingah mipi cu an theihmi le an tuah theimi pawl hmang in nasa takih cangvaih a ṭul a si. Ziang ruangah ti le, Acozah tuahmi parih hlawhtling le tlinglo cu an mai liang parah a ṭhum aw ruangah a si. Cuvek thotho in, cozah khalin mipi cu bangrep te’n a zoh dingih nawhthuh (Bribery) pekawknak cu democratic government ah khua a luah thei lo a si timi an theih a ṭul fawn.\nDemocratic ukawkdan ahcun hotu parih lungawi lo an um a si le thlakthlengnak nei thei dingah zalen zetin hmalaknak an nei thei ih, cuih tlunah an duhlo mi hotu pawl cu hrilawknak ah tling nawn lo dingin thianghlim zetin tuah an zuam thei.\nDemocracy ahcun mipi ih theihpinak leh an tikcu can seng-in mi tamzetih lungtak te’n an ṭuan lawngah buainak um lo te’n an feh tlang thei ding. Cuih mipi pawl cu kumpi in an canpual leh an zalennak pawl a humhim sak ve thung.\nMipi cu an duhmi pawlkom ah an lutih an hrilmi hotu pawl tling dingah campaign an tuah sak. An party in thuneihnak a nei ringring lo ding ti khal an thei cia.\nZalen zet in kumpi hna an ṭuan theiih, zalen zetin khawlai leh khawtluang thu than dingah radio, zuknung cuang pawl an hmang thei.\nLabour unions, vengsung pawlkom le pursum leilawnnak ah an tel thei. Mimal tuahmi pawlkom pawl, biaknak lam, nunphung, zirnak, lehnak, kutthiam, calai, khawtlang ṭhansonak, leh a dangdang cangvaihnak ah an tel. Hih pawl hi, acozah thawn pehzawmaw mi leh pehzawm aw lo mi khal sisehla, democracy ukawknak hrangah ṭhatnak an suah pi thluh a si.


Capoh - Chinland Today Media\nOctober 21, 2008 7:19 am·0 comments\nThei zik zuak zo pei cu\nVansiatnak ruangah innsangpabik cu dai a ngah ih a hnarpit a luar kai. An nautabik a mangbang tukih “Ka pa hi, Khanglang a si hi, a rim na thei maw”? a ti. “Nute a rim ziangvek a siti ka theilo”a ti. A fapa upabik in, capoh in “Ka pa na hnarpit cu a va luarkai ve, sapherh phawm lo pe sehla a rim na thei thotho ding” a ti. A pa cun “Ka theilo ding” a ti lala. Innsang nubik a thinheng ih mengling vam a la ih an pai hnar a nawh vukvi ta riai. An nu cun “A rim na thei thlang maw” a ti. Pabik cun “Aw! Theizik zuakzo pei cu” a ti.\nKan lungawi tam kan tan lo\nPutar pakhat cu a inn a suahsan zik zawngah a cawhnawi pe theu tu pai hrangah tin a inn sangkaa ah “ZOHMAN INN AH K AN UMLO ZIANGHMAN TAN HLAH” tin caphek ten a tar. Vansiatah ruruk pawlin an rak hmu ih a inn neitu a umlo ti an thei ih a thilri an ruksak theh zikte. “KAN LUNGAWI TUK TAM KAN TAN LO” tin a ca tarmi an bet sak.\nA rial bek\nKhawte pakhat cun an tlangval rinsan zetmi pakhat zualko ding in khua pakhat ah an fial. An rinvekin tongkam a rak thiamlo. Cui mithi tei inn a va thleng. A thei tawkin ziangtin ka hnem ding, tuar tuk lo dingin ziangtin ka sim ding timi reipi a ruah hnu ah hitin a sim. “Tui zingah nan fapa tidai khai dingih lamzin a tan laiah rinlopin mawtaw in a rial bek thlekthlek, Aih! Hmu ve uh la nan rap tuk ve ding” a ti.\nKum (30) ringring\nThu thentu pakhat in nupi nu pakhat thuthenak hmun, mipi hmai ah thusuhnak a nei. Ka pi, na kum, kum ziat a si ta”? “Ka kum cu kum (30) ringring pan teh e”. Thuthentu a manbang nawn, “Ka pi kan dung kum thum a liam cia ahkhan ka kum, kum (30) a si na ti zo ual”..? Pitar nu cun “Kei cu mi dang vekin tuisun ah thudang rel, thaisun ah a dang rel tivek pawl minung ka si ve lo”. A ti ve thung.\nVa thi men aw\nAn khua ih an tlangval rinsan cu a si ve. Zantin an khua ih fala mawibik a lengve, a rualpi pawlin fala nui’h duh le duh lo an theilo. A len reituk ruangah an duh aw zo ah an ruat. Zan khat cu mithmai sia zetin a ra thlung, a rualpi pawl in “Rual ziangah na fala len mi thawn nan ti buai aw maw? A lo duh lo maw? “Duh lamlam lo, va thi men aw” in ti si.\nThis Is Capoh!\nMidang taw (phiin) nanpi’n Sik … Mai’ taw dom phah in tlunnak a si.


Bill Gates | VCTH\nHome » Cahram » Bill Gates\nBy vcth on August 1, 2013.\nBill Gates cu leitlun mino tampi ih uar zet mi le milian larbik pakhat a si, a hleice in pursum pu pawl hrangah cu an siangpahrang te pakhat a si. Tuni leitlun Computer zaten zikzik ah Microsoft ih tuah mi software pakhat tal cu a hmang lo kan um lo. Gates cu Microsoft a dintu a si hlei ah leitlun milian bikah kum rei pi a si tu tla a si. 2008 kum ah a rank a tlak lawk nan Forbes magazine ih March 11, 2009 leitlun milain bik pawl rank peknak ah a pakhatnak a sisal ih Warren Buffett in a pahnihnak in a thlun.\nGates cu Oct 28, 1955 ah Seattle, Washington ah a suak. A pa William H. Gates ,English-German, cu sihnii (Lawyer) a siih a nu Mary Maxwell Gates, Scotch-Irish, cu tlawng sayamah le United Way Charity ih Hotu(Chairperson) a si. Gates te innsungsang cu mizaran, nung thei an siih Bill Gates le a nau nu pahnih tla cu tlawng ṭha ah an kai thei. Bill Gates cu a nauhak lai ihsin Computer tham le tok a paih zet, tlawng ah amah vekih computer paih mi rualpi Paul Allen ti mi a nei (neta ah Paul Allen cu Microsoft a dintu le Bill Gates ih Business partner a si).\n1973 ah Lakeside tlawng in high school a ṭheh ih Harvard University ah phunsang tlawng kai a thok. Bill Gates cu tlawng ca kha a thinlung sungah a um lem lo, caan a nei tinten tlawnginn computer a hmang ringring. 1975 Kum ah MITS in Intel microprocessor 8800 (Altiar 8800) an suah. Cui MITS Altiar 8800 cu Allen thawn an hmuh tikah an thinlung sungah program thar tuah ding le company thar din duhnak cu a alh hluah hlo.\nGates le Allen cu MITS (Micro Instrumentation and Telemetry Systems) ah an raulpi pawl thawn computer thawn pehpar aw in (a hleice in cafang hram ṭoh mi program) an tuah rero thu an sim. Cule MITS thawn kutkai aw in ṭuan tlang ding an sawm. A ngaingai ah Gates le Allen in ziang ṭuan mi an nei hrih lo an thluak sung (an ruahnak) ih a cang thei ding ti mi lawng a si lai. Nan MITS president Ed Robert in a lungkim pi ih cutin Gates le Allan cu MITS thawn hna an ṭuan. Harvard University ihsin khuan a dil ih a lang ten MITS thawn hna a ṭuan. Cutin Gates cu a khuan laknak ihsin tlawng ah a kir sal nawn lo.\nCui an partnership hmin cu Micro-soft tin an ko. Neta ah Gates ih ruahnak pawl cu MITS in an lungkim lo mi a um phahphah ih cutin Macro-soft cu MITS thawn an kom aw nawn lo. 1976 ah Microsoft cu register mi company ah a cang.\n1980 ah IBM(International Business Machine) in Microsoft cu an computer ih hmang ding in an lung kim. Microsoft company in PC-DOS kha 50,000$ in a rak zorh. 1981 ihsin Gates cu Microsoft company ih President le board ih Chairman a si. 1985 ah Microsoft in Windows an tuah ih IBM in hmaisabik a hmang. Microsoft windows cu a hman a nuam, a man a khung tuk lo, ziang hmuahhmuah a hlan thil suah mi pawl hnak in a remcang cu pawl ruangah Microsoft cu a lar zet.\nGates cu 1994 Kumthar ni January 1 ah Melinda French thawn an nei aw, fanu 2 le fapa 1 an nei. An inn cu Lake Washington ah a si ih 125 million man hrawng a si. Kum tin tax 991,000 hrawng a pe ṭul. An inn area cu 66,000 sq ft vuakvel a kau, pi 60 kau tileuhnak, pi 2500 sq ft kau gym leknak, pi 1200 sq ft kau rawl einak khan, cucu an inn le lo hman mi tla cu an si . 1994 ah lelan (auction) in Leonardo da Vinci ih ngan mi Science cauk pakhat Codex Leicester kha 30.8 million in a lei. 1995-2007 le 2009-tutiang leitlun mi lain bik ih hril mi a si.\n1999 ah Bill Gates ih neihnak cu 101 billion hrawng a si ding ti an zum. Kum 2000 hnu in Microsoft company cu an tlak vivo. Gates cu Microsoft lawng siloin a dang company pawl thawn tla hna an ṭuan tlang. Kum 2004 in Berkshire Hathaway insurance company ih share holder pakhat, mi thupi pakhat a si.\nTime magazine in Gates cu Kum zabi 20 sungih mi ropi 100 sungah an hrih ih 2004,2005 le 2006 mihip (influence) thei bik tu 100 sungah a tel. Bill Gates cu milain, mitawk ti lawng siloin leitlun farah harsa bawmtu tum bik tla a si. 2000 ihsin Bill and Melinda Gates foundation an din ih leitlun dam lo, vanduai tong mi ram, pawl 28 billion leng lo an ṭanpi zo.\nHarvard tlawng ihsin tlawng ṭheh suak lo pa, buaih ( Academic degree) ngah lo pa cu leitlun pursum leilawnnak ih a aungmin biktu, mifarah zonzai a bawm thei biktu le milian bik, mi a hip thei biktu pa ah a rak cang ta.\nps: Bill Gates cu Phunsang tlawng tampi le Pawlkom hrekkhat in upat sunloihnak ah Honorary Doctor an pek.


1 Samuel 23 | Laicianghlim (The Holy Bible)\n1Ciafangin amahte in David khiah, “Filistin te in Keilah khiah tawng ai amahte rongcil hmun khiah rok sah i.” ti in rel i. 2Ciafangin David in Bawipa hnenah, “He Filistin mite khiah taih ngang?” ti in zawt i. Ciafangin Bawipa in David hnenah, “Feh tulai Filistin mite khiah taih tulai Keilah khiah o tu.” ti in sawn i. 3Ciafang David minungte in amah hnen ah, “Judah ram rinah kin lau i khaw, zaitluk in Filistin te khiah Keilah ah tawng tuhin kin lau tuh am i?” ti in ti i. 4Ciafangin David in Bawipa khiah zawt leh thio i. Bawipa in, “Tho in Keilah ah zu tu. Ziangmanti fangin Filistin mite khiah na kut ah na ap tuh ing.” ti in sawn i. 5Ciafangin David khai a minungte kawmin Keilah ah feh ai amahte khiah tawng ai amahte sumhnam khiah lang sah sio i.\n9David in Saul in amah rek nuam khiah ling fangin, phungkipa Abiathar hnenah, “Ephod heta ah kawih tu.” ti in ruai i. 10Ciafangin David in, “Aw Bawipa Israel Pathian, kaimah na hnenum manin Saul khiah Keilah ah khua hnawmcan tuhin zu tum i, ti in za ing. 11Keilah mite in Saul kut ah i ap nga im? Na hnenum in za bangin, Saul khiah zu tuh peu im? Aw Bawipa Israel Pathian, na hnenum khiah rel tuhin ninghio na ngen ing.” ti in zawt i. Ciafangin Bawipa in, “Zu tuh i.” ti in sawn i. 12Ciafangin David in, “Keilah mite in kaimah le i minungte khiah Saul kut songah kin ap nga im?” ti in zawt i. Bawipa in, “Ning ap tuh i.” ti in sawn i. 13Ciamanin David khai a minung zaruk tha kawmin tho ai Keilah in tlan ai amahte feh thill hmunah feh i. Ciafangin David khiah Keilah in tlan ngah teu i ti in Saul khiah rel manin Saul khai ciata ah feh awl i.\nin zawt i. 14Ciafangin Ahimelek in kumpibawipa khiah, “Na hnenum veksen lakah na fapa David bangin aisu khiah rinsan tlak um i? Aisu in ani bangin na ruaihnak bangin feh ai na inn songah upat kul um i? 15Amah ca in Pathian khiah zawt sah ing? zawt sah zel lo ing. Kumpibawipa in a hnenum pa hnenah le i paa innkuate vumah mawh kin hluk ma seh. Ziangmanti fangin na hnenum in he thute khiah a tlawm le a tampui khai ling bul lo ing.” ti in ti i. 16Ciafangin kumpibawipa in, “Ahimelek, nangmah le na paate innkua in ning veksenin ning thi tuh i.” ti in ti i. 17Ciafangin a hiang ai dingtu a kiltute hnenah, “Bawipa phungkite khiah rek tu. Ziangmanti fangin, amahte kut in David khiah bawm ai, David tlan fangin ling napui ai i rel lo i.” ti in ti i. Ikhalselai kumpibawi hnenumte in Bawipa phungkite khiah rek nuam lo i. 18Ciafangin kumpibawipa in Doek hnenah, “Nang in phungkite khiah rek tu.” ti in ruai i. Ciamanin Edom mi Doek in cia nia ah ephod pon siltu phungkite 85 khiah rek i. 19Cen phungkite umhmun khua Nob khua songai umtu mite pasal, nupang, naupang le nausente le kawlpaw le lak le tute khai vangsau thawn in rek sio i.


HT- 45, Oct 5, 2004 - Chinland Today Media\nHT- 45, Oct 5, 2004\nDecember 16, 2008 1:02 am·0 comments\nZuu le Laimi\nZankhat cu Maluri Church ah kan va khawm ve ih, kawhhran duhsaknak in Pathian thuthangttha tla phuannak can ttha ka ngah. Hlim tlang zet ih kan khawm ttheh hnuah, KL khawpi laili ih kan LCF biakinn kiang Maha rawl dawr ah rualpi pahnih thawn rawl ei ding cun kan va lut.\nTawkfang kan to ih rawl kan ei rero lai ah cun, kan kiang kap ih kan Laimi unau pawl cu an ttawng a ring deuhdeuh ih an thawmvang a thang deuhdeuh. Ziang an cang tiih kan vawn zoh cu, “ Zuu an ri” a rak si. Zuu cun an lung a ti puam ih, khawkhat rinsan mi ka si ve, kei mah tawkah cumi khami ka thiam hokhaw tiah sangsawn le thiam sawn si cuh aw ih an rak buai ciamco kan vawn hmu cu “ Zu in Laimi in bum neh zia” vawn hmuh cun thin cu a na a si.\nZuu hi Leilung tlun ram tinkim ah a um ko. Asinan, miphun tthangso pawl cun harhdamnak le cawlh ( relax) nak ah an hmang. “Alcohol is poison for Chin people” tiih Mirang pawl ih an rak ti cu a hman a silo maw ka ti? Ka rual nang teh ziangtin na hmu?????\nJoin Editor : : Steven Ttha Tin Kham\nAsuah tu: : LCF Calai Committee, Malaysia.\nAustria hrilawnak ding hrang\nKan hmai October 9 ih Australia President hrilawknak ding hrang dinglai John Howard le tohkham a cuh tu ding Mark Latham cun tlin tumin campaign an tuah nasa. Latham cun Howard hin suah a man thlang vek in kei khal in kan rampi hruai ka man thlang, ka tling teng teng ding tiah a mah ttantu mipi 5000 paw hmaiih a campaign nakah a phuang suak. Latham cun an rampi tuahtthat tttul a hmuh tam zia thu phuangin tuah tthat thluh a tum thu tla a than bet.\nBush maw Kerry\nTulaifang hi American mipi million tampi hmaiah Bush le Kerry cun hmai tawngaw rori in ram kaih hruai dan thuhla elawknak an neih laifang a si. Kan dung tlawng kai nihnih ni tiang kha cun Bush duhtu ( a hnuai zuk ) cu Kerry duhtu hnakin 48% in an tam lai. American mipi pawl cun Kerry cu an ram sumdawnnak lam ih hruai thei sawn dingih an hmuh lai ah, Bush cu Iraq le Muslim ral pawl lak ih mipi humhim theitu le hruai theitu a si tin an hmu.\nIndia Hlasak thiam a thi\nBombay khawpi ih India fala mawi le hlasak thiam hminthang Shobha Gurtu cu kan dung zarhah a thiih. A thih hin kum 78 a so zo. Gurtu hiun India zohnuam flim tampi ah tel in hla tla a sak ttheu. Gurtu hi Bombay sizungpi ah zarhhnih sung a ih hnuah a thi tin Press Trus of India cun thu an suah a si.\nTtawng tenau 14 rori an thi rero\nThai ramah common Thai ttawng an uar deuh deuh ruangah ttawng tenau, tui hlan ih an rak hman mi pawl 14 hrawng cun thih lam an pan thu Thai thuthangca pakhat in a suah. Tuah hin Thai ram ah ttawng tenau ( dialects ) 60 lai a um hrih. Cozah cun an ttawng tenau pawl khal hlo ral menlo dingih kilkhawi ttha dingin miphun tenau pawl tla cu a fawrh a si. Ttawng hlo rero pawl lak ih pakhat “ Chong” timi tla cu an ram pumpi ah milai 500 hrawng lawng in an hmang thlang a si.\nSingapore ah Bus parkhuh neilo\nSingapore ah, Duck store company cun khawpi sung hman ding Bus parkhuh neilo pawl an tuah ih, Hotel tum deuh deuh, hun hming lang deuh, China Town, Little India le Kampung Glam pawl tla hi bud hin a paltlang ih, zing 10.00am ihsin 4.00pm tiang awna si.\nUNO zung hmaiah Kawlram ukawknak duhlo pawl cun….\nKawl ram thubuai hmuhhmuah hi UN in napi ih ttuanvo la dingah le International dan vek ih lairelsak dingin ram dangdang ih UN zung hmaiah fehkhawmin Kawlram ukawkdan duhlo tu pawl fehkhawmin an duhlohnak an duh loh zia an lan ter.\nKan dung September 21 ah New York khawpi ih tuahmi International meeting-pi khel in, Yangon UNDP zung hmaiah Politics ruang ih thawng reipi a rak tla dah tu pa in kan ram cozah a duhlohnak a lanter ih ralkap pawl in an kai hngal. American ih um kawlram mi 7 khal in hi International meeting-pi an tuahnak innpi hmaiah UN in kawlram hrang nasazet ih nan tawlrel hlan cu ti le rawl kan eilo ding tiah, ni thum sung rori ei in lo in an um.\nYangon ih kan ram cozah duhlohnak lanter tu U Ung Tan, 58, hin politic thuhla tampi ca in a suah zo ruangah tui ttum an kaih ni khalah phunzailo ten a thlun tiah U Kyaw Kuu in a phuang. Kawlram ralkap cozah ih an kaih mi Democracy ttantu mi pali cu kan dung zarh ah thawng kum 7 ciau tla ding in an thuhla court in an rel fel.Tuittum ih ti le rawl hman ei duhlo ih nunnak pe tu pawl hi Leitlun ram tinkip ih kan rammi pawl ( 350 ) rori in an ngaisannak ca an kuat a si.\nU Win Aung a hna in cawlh ter\nKawl ram, ram dang Vuan Kyi U Win Aung le cozah Vuan Kyi pahnih cu ralkap cozah cun kan dung 18 niah an hna kaih lai ihsin an cawlh ter. Kawlram cozah, ralkap council Secretary( I ) Soe Win ih hmin tthut nak thawn an phuan mi thuhla pariat lakah, ramdang Vuan Kyi U Win Aung, Saih Pieu Yee lam Vuan Kyi Neiu Ttin le lamzin lam ih Vuan Kyi Hlah Myin Shew te pawl cu an hna ihsin ban ter an si thu phuan suah a si.\nRamdang Vuan Kyi bawmtu U Khyin maung Win tla ban ter cih a si. Hruaitu thar an hril mi pawl cu ramdang Vuan Kyi ah Buu Chuk Nian Win, Tamah Wayamah Vuan Kyi ah Buu Chuk Kyi Zaw Myint, Sum dwnnak lam Vuan Kyi ah Ttin Naing Teing pawl tla an si.\nKan ram, ram dang Vuan Kyi Win Aung cun, tui ni kawlram cozah din hmun ah hin Prime Minister Khin Nuint hi thupi bik le ttihnung bik a si thu, a rei hlan ah kawl ram hruaitu lu pawl hin an nun humhim nak hrangah ram dang ih an tlan suah a ttul ding thu pawl tla a phuang a si. Tui ttum ah phuahlam khal ziang hman tuah lo in Win Aung an cawl ter ih ralkap sungkua ah tohkham an rawn pe tawp mai hin kan ram uktu pawl hin mawi le mawilo an ruat lo ti a fiang ter zet. Kan hmai October 8 niah Vietnam ah Asian meeting- pi tuah a si ding. Cunah Win Aung hi tel seh la Asian ram pawl cun kan lungkimpi thluh ko ding tiah Thai thuthangca pakhat cun a phuang.\nThlipi in Florida a nuai\nThlipi nazet, Hurricane Jeanne cun kan dung tlawngkai ninga ah US state pakhat a simi Florida cu a nuai ciam co. Hi thlipi hin inn tamnawn cu a siat bal ter thluh ih tlunah milai 2,000,000 hrawng cun Electricity hman ding neilo ah atuah a si. Hi tlipi ruangah hin milai 6 cu an thi zo ih, Associated press in a tarlan danah County khua ih nauhak kum 15 mi cu thingkung ih nen thah a si.\nHi Janne tiih kawhmi thlipi ruangah hin Haiti ramah milai 1,500 laiin an nun an hloh phah thlang ih, Florida lam tiangin milai a buai ter rero laia si.\nAl-Qaeda hruaitu kap that\nPakistan cozah cun an ram sung h al -Qaeda hruaitu lu bik ih an theih mi Amjad Farooqi cu kan dung zarh ah Security pawl in an kap that tiah thu an than. Hi pa hi kan dung ih President Musharraf that tum ttum khal ah huaihawt tubik a si.\nFarooqui hi Pakistan sim lam, Sindh Sindh province ih Nawabshah ah kah that a siih, Pakistan ram sung ih al-Qaeda cangvaihnak hmuahhmuah hi a mah thawn pehtlaihawknak nei thluh ih theih a siih hleiah President thah tumnak khal ah ttum hnih rori tel ve ih puh a si. Pakistan Information minister Sheikh Rashid cun Amjad Farooqi thah thu hi thudik a si thu phuang in, al-Qaeda cangvaihnak ih an rinhleh mi pa hnih khal an kaih cih thu a phuang bet.\nBush leh Kerry el aw ( debate ) dingin\nNovember thla ih US President hrilawknak umding hrang tlin teng teng tum ih campaign tuah rero tu Demoratic candidate John Kerry le republic party President George W. Bush cun ninga niah Coral Gables, Florida ih el awknak ( debate ) an neih dingmi hrang nasazet in timtuahnak an nei. President Bush cun Texsas state ih a ranch ah fehin a timtuah laiah, Kerry khal Wisconsin Madision khawpi kiang ih hmun nuam tuk ah timtuahaw dingin a feh ve.\nBush cun a ranch ih conference area dinsannak area ( podium ) an tuahmi ah zarhte ni ni ah tiamtuah nak thu nazi pahnih sung a rel ih, Sunday niah nazi pahnih sung a rel la la. Hi mi ni ah in adviser Mark Mckinnon cun moderator hnattuan in Senator Judd Gregg cun John Kerry ih lem a cang a si.\nTuittum Bush le Kerry ih elawknak ding hi President hrilawknak hrang ih pawimawhbik can ih ruah a siih, ningani ih an elawknak ding hi debate sawng thum ih a sawng khatnak lawng a si lai. Kerry hin kan dung Sunday niah a el pi ding Bush cu nasazet in a rel sia ih, Iraq ah US ralkap thi an tam sinsin ih, Iraq ram ah hlawhtlinnak kan nei a ti pawl hi thuphan thluh a si a ti. Kerry cun Bush hi tum tthelh, Binladen thah tum in Iraq a do ciamco. Iraq hi Binladen ih hmun pibik ti theihnak a um dahlo tiah Bush cu a relsia rero a si. Zo si leitlun pabik US President tohkham luah tu ding ti cu mi hmuahhmuah ih theih cakzetmi a si ko.\nKerry in ral dolo ah Bush a puh\nUS president hrilnak dingih Bush rawn khing tu ding John Kerry cun, September 11,2001 hnu ih America ral tumbik cu Osma bin Laden a siih, asinan President Bush cun Osma do loin Iraq lamlam a do sawn tiah Bush cu a dem.\nJohn Kerry cun kan dung Philadelphia ah thu relnak a neiih, nasazet in al-Qaeda pawl a do tum dan sawng sarih rori in a timtuahawk thu a phuang. Bush ih dodan tthatlo ruangah Osma cu a tlansuah phah a si a ti bet. Asinan White HousePress Secretary Scott McClellan cun Kerry hin President Bush ih dung thlun in a timtuahaw a si a ti.\nBangladesh tilian in khaw 80 nuaisia\nIndia ram ihsin Bangladesh ih tidai luang lut pawl a tam tuk ruangah Bangladesh simlam cu tidai a lian ciamco ih, inn 80 hrawng cu a cim pil rero lai. Bangladesh thuneitu pawl cun lamzin, an hang rah hang hnah le an tikhur hmuah hmuah pawl tla tidai hnuaiih an um thluh ruangah tidai inn ding khal an har thu an phuang.\nRam rethei zet, Bangladesh ah kandung July le August karlak ih ti lian kha kumruk sungih tilian nasabik a siih an ram hrekkhat deuhthaw cu a cim pil ttheh a si. Milai 766 in an thih phah ih, 3,000,000 hrawng cun hna neilo le harsa zet in an umphah bet. UN cun bawmnak peding in an tawlrel lai.\nConfucius suah ni lawm\nKan dung tlawngkai nihnih niah Confucius ih suah cam kimnak a vei 2,255th nak cu sunglawi zet h lawm a si. A suahkehnak khui ah Tuluk ram simlam Qufu, Sadong province ah ram dngdang ihsin mikual pawl le ram sungmi 3,000 pawl cun lamnak a phunphun le zuamawknak phunphun tuah in Conficius an sunlawihnak cu an lanter a si. Hi birthday hi Malaysia, South Korea le USA ram ih si Confucius ih zirhnak ngaisang pawl cun an telpi a si. Confucius/ Kong Fuzi hi Tuluk philosopher le cathiam hminthang bik pakhat a siih, 551BC – 479BC hrawngih rak nung a si.\nJapan company pakhat cun nunau hrang lukham mankhung, US$ 80 ( RM 304 ) man cu a tuah suak leh zo. Hi lukham hi mipa kut lem lu neilo ih tuah a siih, Japan nunau 1,000 hnakih tam cun an lei zo a si. HJunko Suzuki,34 mi cun mipa kut kai phah ih ihcu, ihthah khal a nuam cuang a ti.\nMichael Jackson ih faphir ka vawn???\nLos Angeles ih zoh nuam fala ( Actress ) pakhat cun Michael Jackson ih faphir ka vawn tiah kan dung zarh tlawngkai nili niah leitlun theih ding rori in a phuang aw. Sholeh Bocchelli,35, cun a faphir vawnmi cu ttha ten hrin a duh ko nan, sibawi hrekkhat cun a harhdamnak thawn a milawklo ruangah hmet tla dingin an fawrh. Hi puhnak thuhla ah hin, Michael Jackson cun a fa an silo zia a phuangve ih, an rawn pian tikah DNA test ka tuah dingih, Leitlun in ka fa an silo ticu nan thei lai ding tiah Sun thuthang ca palai pawl cu a sim ve.\nIraq Motor Bomb puah ah milai 41 thi\nKan dung September 30,2004 ni ah Iraq ram khawpibik Bagdad ah thihhnawh bomb a puak ih, milai 41 rori an thi hngal ih, 139 cun kut ke bul in hliam nazet an tuar. Mi thi pawl lakih 34 hi nauhak hlir an siih, American ralkap pawl ih thanthling ( sweet ) zemmi an sarkhawm laifang ah hi bomb hi puak a si. US ralkap pawl khal hliam tuar an um.\nAlicia Key Malaysia ah Concert tuah\nGrammy laksawng dawng tu America fala Alicia Key cun kan dung tlawngkai ninga zanah KL khawpi sungih Stadium Negara ah concert a tuah. Tuittum ih R&B concert ahhin keys, 23, nute hin a album pahnih “ the dairy of Alicia Keys le Song in A minor”, timi hla sung ta pawl a sak. Ticket cu RM.80, RM 120, RM.280, RM. 380 pawl tla ih zuarsuaha si.\nWhite Knight Vanzam thar a suak leh zo\nCalefornia ih Mirang pacang cun Private Vanzam mawi tuk a tuah suak leh ta. White Knight tiih kawhmi hi vanzam tuahsuaktu, le pilot ttuan hngaltu Michael Melvill hin US$ 10million lenglo a ngah thei, vansang tourism pawl cun an beiseipi zet. Hi vanzam hi tipithuanthum ihsin km 100 laiih sangah a zam thei.\nGaza ah 26 kap that\nKan dung tlawngkai nili niah Gaza ih Palestine le Israel pawl kahawknak ruangah milai 26 rori an thi. Judah miphun pawl in Sukkot timi Tabernacles puai an thawk laifang a siih, himi puai ih rasuak khawm pawl cu Israel meithal hmang tu hrekkhat cun an rak kap a si. Middle East ah daihnak khaw eng ziangtik ah a lang ding ti cu hngahhlap um zet a si.\nThailand ah Bird flu donak\nKan dung zarh ah Thai Prime Minister cun ni 30 sung rampi in Arpul hri do dingah a phuang ih, milai million tel rori in theihtawp suahin hna ttuan an thawk ciamco. An ram sung hmun tin ah feh in Ar pawl tla hrik an pai le pailo an check a si. Hi natnak ruangah hin Thai mipi pawl le Vietnam mi 20 rori an thi zo.\nHIV veitu pawl in Cambodia Hotel bal an tum\nCambnodia ih Hotel pakhat cun kan dung tlawngkai nili niah HIV natnak vei pawl in siatsuah an tum thu ca an pek ruangah, palik in nasazet in an kil khawi. Hi HIV veitu pawl hin, hi Hotel hi an Leitlun nunnak ti tawi tu hrampi bik ah puhin lungrual ih tthiah darh thluh an tum a si.\nJapan ram ah Typhoon thlipi\nKan dung tlawngkai nili niah Typhoon thli pi cun Japan ram a hrut ciamco ih milai 20 rori an thi ih 70 hrawng cu cincang theih ding hman um hrihlo in an hlo bet. Thlipi lawng silo in ruahpi vanawn le tilian, leilung cim pawl in Japan ram cu nasa zet in a siatsuah a si.\nUN Secretary dingah Mr. Surakiart\nThailand ramdang Vuankyi Suarakiart, 43,( a hnuai zuk ) cun 2006 ih UN Secretary hrilnak ding hrang campaign nasazet in a tuah ih, South East asia ram pawl cun 100% rori in an lungkim pi. Asinan, Asia ram hmuahhmuah neh ding cun saunawn ke karh a ttul lai tiah Surakiart cun hni siamsi ten a phuangaw.\nUN Secretary ttuanlai Kofi Annan hi term hnih a ttuan hnu, kan hmai dec 31, 2006 ahkhin a term a cem ding. Thai Prime Minister Thanksin khal in Saurakiart hi UN secretary dingih kan vawrhsuah dingmi a si ih, asinan tling ding cun Asian pawl in in lungkimpi a ttul a si a ti.\n( General Knowledges )\nCoca-cola company cu\nAC Nielsen, Leilung tlun sum dawnnak lam thuha zingzawitu goup pawl ih hmuhdan cun Coca-cola company hin 2002 kumah $ 19 billion man rori an khawng ih, bevreage ( alchol tello ) copany ah cun paisa lalut ambik khal an si. Coca-cola company hin Atanlanta, Georgia ,USA ah headquarters an nei.\nThuamhnaw khawng tthabik company\nLevi Strauss & Co. ( USA ) hi leitlun thuamhnaw zuar khawng tthabik an siih, Levi ti hmin in leitlun ram 100 ah dawrpi 3,000 lai an awng. November 2002 tiangah $ 4.1 billion an ngah.\nLeitlun Poems hminthangbik pawl\n1992-98, kum ruk sung ah poem larbik le tthabik ih leitlun mipi 50,000 in an hril mi pawl cu : Dylan ih nganmi Good Night, Wiliam Blake ih nganmi The Tyger, Allan Poe ih nganmi The Raven, Robert Frost ih nganmi Snowy Evining, Lewis Carroll ih nganmi Jabberwocky, Elizabeth ih nganmi How do I Love thee, Emily Dickinson ih nganmi Slant of Light, William Shakespeare ih nganmi Shall I compare you a Summer’s day pawl tla hi an si.\nTuanthu hmin thangbik pawl\nA ngan tu Cabu hmin Kum\n1. Jefferey Middlesex 2003\n2. Richard Russo Empire Fall 2002\n3. Michael Chabon Amazing Adventure 2001\n4. Jhumpa Lhiri Interpreter 2000\n5. Michael Cunningham The Hours 1999\n6. Philip Roth American Pastoral 1998\n7. Steven Millhauser American Deramer 1997\n8. Richard Ford Independence day 1996\n9. Carol Shields The Stone Diaries 1995\n10. E. Annie Proulx The Shipping News 1994\nCabu zuarkhawng tambik pawl\nCabu, Ngantu, kum Zuarkhawng zat\n1. The Bible, c. 1451-55 6,000,000,000\n2. The Work of Mao Tse-tung, 1966. 900,000,00\n3. The Lord of the Rings, J.R.\nTolkien, 1954-55 100,000,000\n4. American Spelling Book\nNoah Webster, 1783 100,000,000\n5. The Guiness Book of record,1955 92,000,000\n6. World Almanic,1868 73,5000,000\n7. The McGufey Readers, William\nHolmes McGuffey,1836 60,000,000\n8. In His Steos: What would Jesus do?\nRev. Charles Monroe Sheldon,1896 30,000,00\nCiTuh rah Att\nLeitlun milai hmuahhmuah hin kan tuhrah cu a sia a ttha in kan att ttheu. Ahleice in milai pawl hin kan tuahmi cekci vekin kan att sal. Thil ttha tuah tu cun tthatnak a hmu sal dingih, thil sual tuah tu cun a sual man a phur ding.\nKhuahlan lai ihsin kan pi le pu pawl in thuhla an rak neih mi cu Serang ( Sia ) in Serang a vawn ih sa hrang cun sahrang a vawn an rak ti. Cuvek tho tho in thing khal a kung a tthat cun a rah a ttha. Hi pawl hmuahhmuah ih sawh duhmi cu, thil bul pawimawh zia hi a si. Kawl pawl thufim khalin a hram thawk a tthat cun a neta lam cu a ttha cia a si an rak ti ve kha. Curuangah thil pakhat khat kan tuah hlan ah a bul kan ttan dan hi a pawimawh zet a si. Mai tuahmi cekci vekih at leh ding kan si ruangah kan nitin nun ah ralrin a va pawimawh tak em.\nKan Bible kan zoh sal ah cun mai ci tuhrah at sal hi tam nawn hmuh ding kan nei. Jacob cun thlawsuah dawn duh ruangah a pa bum ih a dam sung hmuahhmuah thin har in a um, cui tlunah a mah kha a fa le rori ih bum a tawng a si. Siangpahrang David khal in Uria ih nupi cu zawi theih lo in a rak sualpi nan, a thup te ih rak hmu tu Pathian cun khaw eng ah, mi hmuahhmuah ih hmuh dingah a rak phuang suak sal a si. Cuvekin Hamman khal in Mordekai khai thah nak ding dawng sawmnga ih sang a tuah ih, a mai tuah mi rori ah cun a mah cu khai thah sawn a si.\n10 September, 2004 ih can hmangtu ding pawl\nCan kaitu Pa Fung Mang\nThuthangttha simtu Saya Joseph Ngun Lian\nZapi hrang thlacam Salai Tha Tin Mang\nSolo Salai Thangpi &\nSalai Biak Mang\nBible zoh lo siar Salai Hmun Li Luai\nThawhhlawm ap thlacam Nu Zing Fam\nPianist Salai Biak Hre\nZarhpi zing 150 223\nZarhpi zanlam ( mino)50 72.20\nZarhpi zan 34 28\nZarhte zan 34 41.50\nZarhpi zing thlacam 24 –\nZarhte zan ( Maluri thawhhlawm) 133\n19 September 04 ihsin mino pawl in zarhpi zanlam tinten nazi 3:00 pm ah khawmawknak neih a si zo ruangah in rak khawm pi ciau dingah kan lo sawm.\nLCF NA DAM MAW?\n“Sayapa kan Putra jaya lam ih kan hnattuan a cem zik thlang fawn ih KL lam ah um hmun khuar ih Pathian thangtthat khawm awknak tla nei sehla a ttha lo maw?” tin kawhhran upa pakhat in a ttawng tikah “ Ttha tuk pan teh ziangtik ihsin kan tawk le a ttha pei?” “ October ni 5 zarh hmaisa bik in kan thawk le a ttha ko ding.”\nAw, ziang a sikhal le kan duh simaw, duh lo si maw KL ih kan khawmnak kum khat cu a rak kim ta riai. A thawk nak ahcun Pa Uk le Pa Thuam tei inn sannak ah khawm awknak thawk a rak si. Mipum 60 lenglo an rak suak thei. Cumi zingah zapi ten rawl ei khawmnak kan nei ih kan nuam in kan hlim tlang nasa. Cuticun khawmawknak ahcun mipum cu tamlam kan pan vivo ih kan tlem nawn lo ruangah Biakinn a hran ten kan sangih 4 January 2004 ah Biakinn ah khawm awk nak kan nei thei.\nTu tik hlan kan dinhmun kha vawn thlir ta duak sehla, Putra ramlak Buk ihsin hna kan ttuan ih ram lak thotho ah Pathian biaknak Biakinn khal kan rak nei. Kan nuam awk ih kan lungrual, Pathian hnattuannak khal ah phur zet in kan mah le ti thei tawk hna kan ttuan. A hlan Putra ah hmun khat te ih a rak um khawm tu pawl, tu ni ahcun hmun dangdangah hna kan ttuan ko nan Kuala lumpur khawlipi ah hmun khat ten kan khawm mi hi a sunglawi zet mi Pathian thlawsuah a si. A hlan ih KL khawsung fehdan thiam lo mi kha tuni ahcun kan duhduh nak ah vakin kan hrawh kual thei zo, kan unau um feh nak thei lo pawl kai hraui in le bawm thei tu kan si zo.\nAsinan cutivek men in miphun pakhat tthansonak ah a tawk maimai lo. Kan hlawmkhawmnak LCF teh hi a dam cak maw? Natnak a nei pang maw? Miphun dang kan unau lak ah teh a cal hngal tawk maw? Ttha ten naiten kan zoh hnik kei uh. Tthimnak ah kan LCF tiin kan uar le milak ah khawmawknak Biak in kan nei, kan mai ttawng ten Pathian kan thang tthat thei , ti ih miphundang lakah kan suan ve mi kan LCF hi a dam cak ngaingai maw? A ttuan ding mi le a tuah dingmi pawl teh tlamtling ten a ttuan thei maw? Thizik ten na ko nan, pacang tin mi lakah a tuar thei tawp suah in a ttang ttentto tla a si pang kei.\nLCF ih rak khawm ve ringring mi LCF sungtel miphun pakhat si ve tho ih mai pum natnak tla thei lo in kan um pang sual kei! LCF a dam lo a sile Pathian hnenah thla napin cam a tttul, a dam ko a sile cu nasa zet in hna a ttuan dingmi a ttuan suak theinak dingah ttanlak a ttul ding. LCF na dam ko lo maw? Ziang na bang? “Ttunghmun menmen cu santhar nonawn uar zawng a si lo.” Kan Miphun hmai ah LCF ti mi a um mi in hmai hruaitu si vivo hramseh.\nChristmas zan ah an ti si lawm!!\nTivar khua ah tlangval suanvawr pakhat cu Christmas ttanzan December 24 zan ih hruh ding hrang rori ah Tahan feh in Buut kedam mawi zerzer a lei. An khua a vawng thlen cun tidai a khawlh ih zanriah a ei. Cu ttheh cun a duh emem mi a fala nu khawm sawm ih khawm ding a si mai.\nA fala nu sawm ding cun a buut kedam hruh dingah vawn zoh khaw, vawrhlam veve a rak si riai. Tahan ah va kir in va thleng sal ding tile a tlai tuk zo fawn, fala khawm sawm ngah lo in an inn ah a to hmiarhmiar an ti. A fala nu cu a mang a bang zet keicu!!\nKawl pawl cu an fel tuk\nHmunttha khua tlangval lak ih an rinsan mi pakhat cu Mandalay le Mizo ram lam hlehka in khual a tlawng ringing. Khua a tlun tikah an khaw pawl in a khual tlawn nak ih a hmuh tawn mi ngai dingah a hnen anra leng vialvial ttheu.\n“Vei …Kawl pawl cu kan nih Laimi pawl ih tluk ding rual an rak si lo lawlaw , an fel dan, an fel dan cu : an ekinn khal ah inding tidai an ret ttheptthi, kei le phei cun ka tihal tukih halriam ah tiin khuatkhat cu ka in ta hngehnge” a ti cuteh. hi..hi..hi..\n“Hruaitu news” hi Online http://www.ycld.org\nkhal ah siar theih ringring a si.\nXoxxo Damten kan tawngawk leh ke aw! ! xoxoxoxoxoxoxooxoxooxooxoxxxoxo\nHruaitu Issue 73\nHruaitu Weekly News Issue 159\nHruaitu Issue 83\nHruaitu Issue 177


Nupa Tuakkhat In Fala Pakhat An Duhtlang Ih An Nei – Meifar\nNupa Tuakkhat In Fala Pakhat An Duhtlang Ih An Nei\nApril 1, 2022 admin Leitlun 0\nBritish nupa tuakkhat in fala pakhat an duhtlang ih an nei lawlaw. Inn pakhat ah an umtlang khawm ih an duhdawtaw zet, fa neih an tum nan zobik in nau a pai ding ti cu an tarlang hrih lo. Tom le Lesley cu kum 2 sung an rak neiaw zo.\nTom in capoh in “kan innsang nun ah mi pakhat hruailut sehla” tin capoh a sai ih a takram ah an tuah ngaingai. A nupi Lesley in fala Emma cu sinak bang kopaw pawl umnak group ihsin a hmeltheih. Cutin, a nupi in fala a nei hmaisa sawn.\nLesley in a fala hnenah a pasal thawn an lungthlitum cu a sim thei ih Emma in mak a ti tuk. A tir ahcun mi pathum umtlang khawm ding cu a ngam lo lawk, asinan an nupa in ṭhaten an bia ih an lem rero hnuah a lungkim. Lesley in, “Duhdawtaw zetin mi pathum kan umtlang ruangah mipi in in relsia ṭheu. Miaa ahcun in ruat, kan zaten kan duhdawtaw thluh.\nThildang zianghman aum lo, nupa dang vekin hringnun kan hmang ve. Kannih cu mi pathum kan si, cuvial” a ti. An umtlang pekte ahcun thikawknak aum phahphah nan tu’ahcun an remaw zet zo, an innsang pawl khalin mi pathum an neiaw cu poi an ti nawn lo.\nMaimom In A Ril Hi A Hna (Theihtheinak) Ah A Hmang\nAn Ṭhenawk Hnuah Kedam Zuk Tampi A Tarlang, Kedam Ruangah A Pasal Hlun In Taza A Cuai


China Ah Minung Luruh Tumpi An Sar – Meifar\nMinung tum zetzet pawl hi hlanlai ah leitlun ah an rak um ve. Pi 10 tlun in an sang ih an tum zet ruangah an ṭihnung tuk, Goliath miphun pawl an si. China, Heilongjiang province, Songhua River lilawn kiangah minung luruh tumpi cu an hmu.\nChina pawl cun “Homo Longi or Dragon Man’ tin an ko ih an san thuanthu khalah an lang phahphah ṭheu. 1933 kum ah China hnaṭuan pacang pakhat in arak hmu hmaisabik.\nJapan pawlin China ram an rak uk lai caan a si ih Japan pawlin an laksak pang ding ti a phang ruangah Songhua River kiangah arak thup. 2018 kum ah a thih hlante ah a tupa hnenah a thilthup mi cu a sim thei, cutin an va hawlsal ih an hmusuak a si.\nHebei Geo University, Professor Qiang Ji in zingzoinak a tuah ih luruh cu kum 146,000 ih upa a si a ti. Cun mipa luruh a si ih minung pangai luruh aiin alet in a tum sawn. A thluak umnak cu 1,420 millimetres a si, a hnarkua khal a tum zet ruangah a thawthawt a ring zet ding a ti.


Whirlpool YWMHA9019HN 30" Smart 1.9 cu. ft. Over the Range Microwave\n30" Whirlpool Smart 1.9 cu. ft. Over the Range Microwave - YWMHA9019HN\nOur Price 879$879 CAD


Kumkhua nunnak ngah?\nThusuhnak: "Kumkhua nunnak ngah?"\nSannak: Bible hin kumkhua nunnak ngah theinak lamzin hi fiangzetin a ti lang ko. A hmaisa bikah Pathian dodal tu kan si hi kan theih le kan pom a `ul. “Kan zatein misual kan si `heh ih Pathian sunloihnak kan co baan lo” (Rom 3:23). Pathian lungkim lole duhlo zawng kan zaten kan tuah thluh hnai ruangah sualman cu tuar ding tlak hrimhrim kan si. Kan sualnak pawl hi kumkhua a hmunmi Pathian dodal vek a si ruangah kan tuar ding mi khal kumkhua a daihmi hremnak a si a `ul. “Ziangah tile sualnak ih hlawh man cu thihnak a si; sikhalsehla Pathian ih laksawng cu kan Bawipa Khrih Jesuh thawn kan pehzom awknak thawngin kumkhua nunnak a si” (Rom. 6:23).\nAsinan, Jesuh Khrih, sualnak nei lo (1 Piter 2:22), le kumkhua Pathian Fapa a si mi cu milai ah a cang (Johan 1:1,14).Kan sualnak man peksak ding ah a thi. “Sikhalsehla Pathian in ziangtlukinso in duhdawt ti cu a langter: misual kan si hrih na cingin kan hrangah Khrih cu a thi” (Rom 5:8). Kanmah tuar ding tlak a si mi sualman hmuahmuah cu phur tahratin (I Korin 5:21), Jesuh Khrih cu thinglamtah parah a thi( Johan 19:31-42). Nithum a liam hnuah thihnak ihsin a tho sal (I Korin 15:1-4), cutin thihnak cu nehnak thawn a puang lang riangri sawn. “Kan Bawipa Jesuh Khrih ih Pa le a Pathian cu thang`hat uhsi. In zangfahnak a tum ruangah Jesuh Khrih cu thihnak in a thoter ih nunnak thar in pe zo…” (I Piter 1:2).\nCu ruangah kannih cu zumnak thawn kan sual tlansan tahratin rundamnak hrangah Khrih hnenih kan kir a `ul (Tirhthlah 3:19). Kan sualman kuan ih thinglamtah par a thihnak rinsan tahratin kan zumnak Amahih kan ret a si ahcun kan sual ngaihdam a si dingih vanramah kumkhua nunnak khal tiamkam cia a si. “Ziangah tile Pathian in leilung hi a duhdawt zet ruangah a Fapa neihsun a pek ih amah a zumtu hmuahhmuah cu thi loin kumkhua nunnak an co ding” (Johan 3:16). “Ziangah tile kan zumnak thawngin Pathian thawn rualremnak kan co; kan phuannak thawngin rundamnak kan ngah” (Rom 10:9). Cuti a si ruangah Kross parih a `heh zo mi Khrih hna`uannak ih zumnak ret lawng hi kumkhua nunnak kan ngah theinak ding lamzin umsun cu a rak si! “Ziangah tile nannih cu Pathian zangfahnak zarah zumnak in rundam nan si. Hi rundamnak cu nan `uannak ruangih nan ngahmi a si lo, Pathian ih laksawng a si. Curuangah zohman porh awk ding a si lo” (Efesa 2:8-9).\nKhrih cu mai’ Rundamtu ih na cohlan duh a si ahcun hi thlacamnak te hi cam ve aw. Asinan, hi thlacamnak asilole thlacamnak dang sal men ruangah rundam co a si lo ti theihhnglih hlah. Sual ihsin a lo rundam theitu umsun cu Khrih zumh le cohlan hi a si sawn. Hi thlacamnak cu ziangdang pi so loin Pathian na zumhnak le na rundamnak hrangih a thil pek mi parih lungawinak na neihmi a lang tirtu men sawn a si. “ Pathian, na hmaiah ka sual zo ruangah sualman cu tuar ding tlak hrimhrim ka si. Asinan, Khrih in kan sualnak man cu a kuan zo ruangah le Amah zumhnak thawngin ka sual ngaidam a si ti ka zum. Ka sual tlansan tahratin rundam ka si theinak dingah ka zumnak cu nangmah hnenah ka `hum awtir zo. Mangbangza na zangfahnak le sual ngaihdamnak --- kumkhua nunnak in pek ruangah ka lungawi! Amen!”


USA ram cu:Meithel hman ning an cawnpiak cang hna’Tih a nung chin lamang ko. – Onlinenungak\nUSA ram cu:Meithel hman ning an cawnpiak cang hna’Tih a nung chin lamang ko.\nRampi duhdawttu/runsuakduhtu ralkap tiawtu South Plains Patriots member Brett Fryar cun “Pu Trump in ‘ka mipi pawl, tukum rampi hrilawknakah a fumfe zetmi diklonak khihhmuh ding kan nei nan court lam in an cohlang duh lo. Curuangah American mipi pawl hriamhrem keng in tho uh si’ tibang sehla rampi duhdawttu ralkap pawl kan man ṭhepṭhep zo” tiah Reuters hnen a sim a si.\nBrett Fryar cu member 500 luan umnak South Plains Patriots ih ralkap hriamhrei hmandan zirhtu a si ih tu khal ah ralkap pawl meithal kah zirh phah in raltho dingah a man zo a si.Reuters in Pu Trump dinpitu mi hranhran mipum 50 thusutnak a nei ih cupawl cun President-elect Joe Biden lam in diklo zawng in an cangvai ruangah Pu Trump a caklo timi ruahnak an nei.\nAsinan cupawl lakih mipum 20 cun thildiklo zianghman a um lo timi fiangfai zetih khihhmuhding a um ahcun Jeo Biden cu rampi President dingah kan cohlang thei ko an ti.Reuters ih thusutnak a nei mi pawl cu right-wing media outlets (Newsmax, One American News Network tvk) thuthang phuangsuahmi par ih hngetawtu deuh hlir an siih mainstream media dang aw-an ngaiduhlo bepbep an si.\n2020 US rampi hrilawknak thu thawn pehpar in US ramsung media pawl ih tar mi vek a si le tudinhmun ah Joe Biden in hmai a hruai lai ih vote siarsalnak Georgia result khal ah Joe Biden in nehnak a co tiah an tarlang a si.\nTudinhmun result suak mi kan zoh a si ahcun 2021 ihsin thok US rampi hruituding cu Joe Biden si in a lang nan Pu Trump admin lam cun an cohlang thei lo.Election commission lam khalin rampi hrilawknak ah diklo zawng ih cangvainak pakhathman a um lo ti`n thuthang an suah nan Pu Trump admin lam cun cohlang thei lo in an dinpimi “election Fraud” cu court lam ah thlen vivo an tum a si.


Director Wyne kaihkhih tuar dan relfiang - Falam Online Media\nDirector Wyne kaihkhih tuar dan relfiang\n2018 ah “Shwe Kyar” timi zuknung thawn Academy Award (best manuscript) rak ngahtu Director hminthang Wyne cu February 9 ah rinlopin SAC ralhraang kaihkhih a tuar.\nTun Zaw Win tikhalih kohmi Director Wyne cu SAC ralhraang ṭih ah hmun dang ih a relh nak hmun ihsin inn a tlung hnu, a bang hman reh hlan ah ralhraang kut ah a thleng.\nAmah hi kawlram mihminthang tamzet vekin pukmah 505 (a) thawn thubuai tuah sak mi a si ih, a relh nak hmun ihsin Yangon, Pazundaung Township, Ward 7 ih a inn ah kir saal in, nazi pakhat hman rei hlan ah ralhraang pawl in an kai cih.\nKaihkhih a tuar dan thu thawn pehpar in a rualṭha tiawtu hminlemhmang mipakhat cun hitin a rel.\n“Dothlengnak thapetu ti`n SAC ralkap in 2021 March thla ah thubuai an tuah sak. Inn ah a um nawn lo hnu khalah palik le ralkap in a thupten a inn an haal phahphah. Nan, neta hnu cun a inn haaltu hmuh ding an um nawn lo.”\n“Cuvekih boruak a um thawn, hrisello ruangah inn ah a tlung ih, inn a thlen hnu nazi khuai hrawngah kaihkhih a si cih. Pukmah 505 (a) thawn kan lo kai ti`n an sim.”\n“Athuhla an thei suak dan cu a inn vehvaitu um nawn lo vekin ralhraang pawl in Lem an cang san. Nan, naivaite`i zohtu Dalan an ret ih, cumi thupeknak ruangah a bang hman reh man hlan ah an kai a si” a ti.\nAmah ka mawh thluk tinak siloin, SAC ralhraang kan do tikah ngai neep lo kan zuam cio pei tiah amahcun a rel bet hrih.\nDirector Wyne cu thahrilam damlonak ruangah damlo besia zetin a rak um dah ih, ralhraang kaihkhih a tuar lai khalah amithmai zoh rorin a damlonak a lang fiang tiah amah hmutu pawl cun an rel.\nTudinhmun ah Botahtaung Township thawnginn ah khumin a um ih, SAC Ralhraang in ziangtin thu a rel sak ding timi cu a sungte pawl ih seherh bikmi ah a cang a si.\n← Falam ah Covid mina pung ciamco, FCMF in mipi hnen dilngennak nei\nRalhraang thurelnak ah Dr. Ngun Cung Lian hmasabik ah a to ngiarngiar →


VCTH | Archive | Thuthang | 322\nHome » Archives by category » Thuthang (Page 322)\nUNESCO Ah Kawlram Lut Ding\nPosted on June 26, 2013 by vcth and saved under Ramsung\nRam sung pipu ro, hlawn thil pawl zuar lo ih kilkhawi ding lam nasa zet ih a ṭuan rero tu UNESCO (United Nations Educational, Scientific and Cultural Organization) ah Kawlram tel ve ding in lungkimnak hmin a ṭhu ding tiah President in June 25 ah a ti. UNESCO a lut a sile…\nComments Off on UNESCO Ah Kawlram Lut Ding / Continue reading →\nAung San Suu Kyi Media Pawl Thawn Hmaiton\nPosted on June 25, 2013 by vcth and saved under Ramsung\nKawlram NLD hotu Pi Aung San Suu Kyi cu tu zing, June 25, 2013, zinglam 11:30 ah Pyithu Hluat Daw innpi ah Media pawl thawn hmaiton tong awnak an nei ih thu an suh mi pawl tla cipciar in sawn.Tulaifang kan ton rero mi biaknak lam buainak thu, daan ih…\nComments Off on Aung San Suu Kyi Media Pawl Thawn Hmaiton / Continue reading →\nMUTV Kawlram Ah A Voikhatnak Thlah Ding\nKawlram mipi tambik ih duhmi Manchester United cu an TV program Skynet ihsin thlah ding lungkimnak an nei. MUTV cu mipi tam sinsin ngahnak dingah ti ruahnak tawn SkyNet, TV2 Norway le Icelandic TV station 365 pawl ah thlah a si. MUTV cu Southeast Asia ih hmaisabik an thlah (broadcast) nak…\nComments Off on MUTV Kawlram Ah A Voikhatnak Thlah Ding / Continue reading →\nPresident Office in Time Magazine A Kankuat\nPosted on June 24, 2013 by vcth and saved under Ramsung\nKawlram President Office in Time Magazine July 1 ih a suak ding mi “The Face of Buddhist Terror” ti thulu thawn Mandalay Phungki U Warathu ih zuk an tar mi cu an duh lo ih an kankuat thu President Office Website in June 23, 2013 – 21:46 ah a phuang. Kawlram cu…\nComments Off on President Office in Time Magazine A Kankuat / Continue reading →\nNok Air: Maesot – Mawlamyine\nPosted on June 23, 2013 by vcth and saved under Ramsung\nThia Vanzam a si mi Nok Air cu a ra ding mi September 1, 2013 in Maesot – Mawlamyine nitin zam ding thlang ding a si. Maesot le Yangon tla October 1 in zam thok ding a si. Vanzam man cu Ks 50,000 tluk hrawng a si ding. Sweden tuah Saab-340 hman…\nComments Off on Nok Air: Maesot – Mawlamyine / Continue reading →\nFord Pickup Truck Kyat 22 Million\nComments Off on Ford Pickup Truck Kyat 22 Million / Continue reading →


Rebecca Saimawii Norway-Ah Hla Sak Ding – My News\nRebecca Saimawii Norway-Ah Hla Sak Ding\nadmin June 10, 2022 Leave a Comment on Rebecca Saimawii Norway-Ah Hla Sak Ding\nMizo hlasakthiam cuai thei lo Rebecca Saimawii cu Norway-i Froland-ah Aung San Suu Kyi Park, Norway-in an sawm vekin June 18, Inrinni ah hin Frolands-ah hla a sak ding.\nAung Suu Kyi Park lam cun nikum lam ah tla an programme-ah an sawm zo ih online-in hla a sak sak zo ih, cumiah khal a lar pi nasa ih, a hla video ringawt hmanah million 4 thain an rak zo a sa. Cumi a si ruangah tu kumah hin an sawm leh a si, tukumah hi cun a hmun roriah fehin hla sak ding a si.\nRebecca Saimawii a feh ding ti an theih ve ten National Unity Government of Myanmar (NUG) lam khalin July 2-ah a mah hrangah concert an buatsaih sak ding bawk.\nAung Suu Kyi Park cun July 16-18 ah hin festival an hmang ding ih, June 19-ah Aung San Suu Kyi suahni pual ih tuahmi a si ih, himi festival ih an sumpai hmuh suah mi ih sin Myanmar lam ih ralkap uknak thuneihnak hnuaiih harsatnak tuar mi pawl hrangah bawmnak dingah an hmang ding a si.\nRebecca Saimawii cun, “Myanmar revolution hrang ih theihtawp ka suah nak leh an hrangih hla ka sak hmaisa bik ka si nak theiin in in rak sunlawih ve a si,” tiin a hla sak ding mi thuhla cu Vanglaini a sim. Rebecca-i hian Aung San Suu Kyi suahcap pual in hla khal a rak phuh zo ih cumi khal Myanmar mite’n an ngaihlu in an sunlawih nasa a si.\nKannih Tar Pawl Cu Kha Bantuk Biakinn Tha Ahcun I Pumh Thai Khawh Ti Lai Lo Cu Ka Ti Ah Hme Cu Ka Celh Lo Tuk Cu Aw →\n← Tamu inkahnaah sipai an thi nual a, chenna in 2 laipuiin a deng


Ralkap In Minu Le Fala A Pawngsual – Meifar\nRalkap In Minu Le Fala A Pawngsual\nJune 16, 2021 admin Lawrkhawm 0\nNikhat hnu nikhat ralkap pawl an sual deuhdeuh, an cangvaihdan khal a rapthlak vivo. Mipi humhimtu ding an si nan mipi tuahmawhtu ah an cang ih an tuahmawh mi pawlin report peknak ding an nei nawn lo.\nShan State, Mantong Township ramsung ih um nunau 2 cu ralkap pakhat in a pawngsual. Nunau kum 26 mi cu minu a si ih fate khal anei zo, pakhat sawn cu fala kum 20 mi a si. Anmah cu Lisu miphun an si, June 14 sunah ramlakah paa an va hawl.\nInnsang ei ding paa an hawl rero laiah ralkap thawn an tongaw ih ralkap in meithal in a tin hnuah a hringhro ciamco ih a pawngsual veve. Khua an tlung hnuah an parih thilthleng cu mibawmtu pawl hnenah an sim thei ih hmunhim ah an ret.\nṬuanvo neitu in “Nunau pawl hrangah a him nawn lo, tuiṭum ih thilthleng ah bawmtu an ṭul tuk” a ti. Mi pawngsualtu ralkap ih hmin, sinak pawl cu an thei lo. June 10 khalah ralkap in Kutkai Township, Namphatka khua ih phungki tlawnginn sungah phungki nunau kum 13 mi a pawngsual thu a darhsuak zo.\nRalkap In An Kap Ih Siizung In An Rak Tuamhlawm Duh Lo Ruangah A Thi\nSuu Kyi Fapa In, “Hnakum Na Suahcam Ahcun Hmaiton In Birthday Duhsaknak Pawl Na Cohlang Thei Ding Ti Ka Besei” A Ti


2 Timote 1 | Laicianghlim (The Holy Bible)\n<< 2 TIMOTE 1 >>\n1Khrih Zisu songai khamhnak nunhnak thu bangin Pathian lungkhimhnak ai Khrih Zisu hnuahlun apawstal cangtu Paul hnenin, 2I ithnak i fapa Timote hnenah, Ngaihharhnak le ninghiohnak le thinnuamhnak khiah Pa Pathian le kin Bawipa Zisu Khrih hnenin hleng tu seh. 3Sun le zan i sawngen caangin nangmah khiah a zomzet in na hih fangin i papuite in ruathnak cianghlim thawn ai Pathian na khiah per bangin ruathnak cianghlim thawn ai a na i per sahhnak Pathian khiah an ing. 4Na mithli khiah i hih fangin anghnak thawn i dim thillhnak tuhin na tawk i caak rauh i. 5A hmasaber ah na pii Lois songah um awng ai ciaben fangin na nuu Eunice songah um ai tunin na songah um i ti ai i linghnak a hmanngai na sanghnak khiah na hih sah ing. 6Ciamanin na vumah i kut dah ai hlenghnak na songai Pathian lehsawng khiah mai bangin hlawmin ko ruai leh tuhin na hih ruai ing. 7Ziangmanti fangin Pathian in ralhuthnak thinlung kin pe lo ai power le ithnak le fimhnak thinlung kin pe i.\n8Ciamanin kin Bawipa hnenah tetti khanhnak le amah thawnghenhnak tuartu kaimah thu i tu she, tetti khan tuh khiah zakthi mah. Ikhalselai kawspal thupha ca in anharhnak khiah Pathian power thawn tuar tu ve. 9Cia Pathian in kin naperhnak bangin i lo ai amah lungkhimhnak bangin le Khrih Zisu songin laivum po hlanah kin pehnak ngaihharhnak bangin kinte khiah kin o ai kohnak a cianghlim thawnin kin ko zo i. 10Thihhnak khiah hnawmcan ai nunhnak le thi lo ai kumzangza nunghnak khiah kawspal thupha songin khuavar songah hlenpui tu kin nun Otu Khrih Zisu khiah daak ai cia ngaihharhnak khiah larruai zo i hang. 11He kawspal thupha ca in kaimah khiah tazahaw saza le apawstal hnu- ahluntu le Zental te saza tuan tuhin i haih zo ai 12Ciamanin hetih bangin tuar ing. Ikhalselai zak i thi lo i. Ziangmanti fangin i sanghnak pa khiah aisu i ti ling ing. Amah hnenah i aphnak thilte khiah amah in cia niakhua tianin kilkhawl ben tuh i ti khiah sang rori ing.\n13I hnenai na zahnak Khrih Zisu songai ithnak le sanghnak thu dikcang khiah hlun tu. 14Kin songai umtu Ciang Rauhla ai na aphnak thuhman khiah kilkhawl tu. 15Asia ram ai umtu mite veksen khiah i hnenin tlan berh i ti ling i si. Ciate lakah Phaizelus le Hermozin khai tel ve i. 16Onesifawrus te innkua hnenah Bawipa in ngaihharhnak lo pe tu seh. Ziangmanti fangin amah in i cawm de i. I penhnak thirri lakah amah khiah zakthi lo i. 17ikhalselai amah khiah Rome khua ah hleng fangin umm ngai in i sii ai i tawk i. 18Khia nia ah amah khiah Bawipa hnenin ngaihharhnak tawk thai in Bawipa in lo bawm tu seh. Cen nangmah in Efesa ai amah naperhnak hmuah hmuah khiah ling liang i si.


Hivek natnei cu Pfizer COVID 19 vaccine dawt lo dingin MHRA in Thuthannak a nei | Falam Online Media\nBioNTech/Pfizer company tuahmi Covid 19 vaccine Sii dawt ruangih harsatnak tongtu an um ruangah UK ram ih Medicines and Healthcare Products Regulatory Agency (MHRA) cun Siidawt ralring dingin ramsung Siizung ṭuanvonei pawl hnen ah thuthannak a nei.\nUK ram ah December 8 ihsin tlangzarhthok a si mi Covid 19 vaccine dawt ruangah National Health Service member pahnih cu an taksa a thling ciamco.\n“An pahnih hi thilphun tamzet allergic nei an si. Curuangah thil pakhatkhat ruangih an taksa tivek a thling ciamco a si le reh lohli dingin dawtaw dingmi adrenaline auto-injector thawn thluahaw ringring mi an si.”\nAnyone with a history of 'significant' allergic reactions to food or medicines should avoid the current Pfizer COVID-19 vaccine, the UK regulator said, after 2 people had reactions https://t.co/qrQG6sopl5\n“Curuangah Medicines and Healthcare products Regulatory Agency (MHRA) cun vaccine, Sii vai dangdang, ei-in rawl allergic nei luar le adrenaline auto-injector thluahaw ṭul khawp ih allergic nei pawl cu Pfizer/BioNTech vaccine dawtlo dingin ralrinnak thu an than mi a si” tiah Siizung ih ṭuanvonei mipakhat in The Sun media hnen ah a sim.\n“Cuhleiah cuvek ruangih taksa thling, taksa vual tivek rehlohliternak facilities cu BioNTech/Pfizer Covid 19 vaccine dawtnak hmuntinkim ah ret tengteng a ṭul ih cuvek facilities umnak hmun lawngah Sii dawt ding a si tiah thuthannak an nei” ti`n Siizung ih ṭuanvonei mipakhat cun a sim hrih a si.\nPfizer-BioNTech tuah mi Covid 19 vaccine cu UK ram ih Sii vai thiamsang pawl in zohciangnak an nei hnu ah a him a si ti`n an pom ruangah December 8 zingpit in UK ramsung tlangzarhnak an nei.\nCovid 19 vaccine cu kum upa enkolcawp ṭul care home ih um pawl le a kilkhawitu staff pawl hrang ah tawlrel hmaisabik a siih a sangtu ah kum 80 luan kum upa le health care staff pawl hrang ah an tawlrel a si.\nBREAKING: UK regulators say people with a history of serious allergic reactions shouldn't get Pfizer's COVID-19 shot. https://t.co/liyueSar93\nCovid 19 dokhamsii cu voihnih dawt ih dawt dingmi a siih hmaisabik ah doses 800,000 tlangzarhnak an nei. Hmaizarh sung khalah tuṭum ai ih tam vaccine cu UK ram hrang ah an cah bet tiah Media ṭhenkhat cun an tarlang a si.\n← Champhai ramṭhen ah Pathian hnaṭuan siding zumummi ih Ruhro an sar\nFalam ah Covid 19 mina pakhat hmu bet, +Falam tlawngtu pawl ih theihṭulmi →\nRC Singh : Ka tupa a mahten a that awlo Mi ih That mi a si\nLeitlun huap minung 10 ah mi pakhat in Covid 19 nat nei – WHO\nAizawl inn cim ah nauhak 2 telin mi 4 thi\nJune 12, 2021 Ni Hnem Sung 0


Nunau 1000 Tlun Thua Pastor , Thawng Kum 1000 Tlun Toh Ding In Thu An Then.. -\nNunau 1000 tlun tthua pathian rawngbawl pakhat, thawng kum 1000 tlun toh ringring ding in thutthennak an nei. tuini January ni 14 ah thutthen asi.\nTurkish ram ih hminthang tak Muslim pathian thu rel thu Aisnanukista cu nunau mawhnak tamtak a lang ih thawng kum 1075 toh ding in thutthennak an nei tiin Bloombeng Media in a rel.\nOnline Video ihsin an Pathian thu a rel ih paisa a hlu tamtak la ringring tu Kista cu Nunau tamtak a sualpitnak a lanv ih, a mah ih sualpit mi nunau 1000 tlun aum tiin a mah rori in a sim. Cauk khal tamtak a ngan ih Muslim ih siarsiam tu pathian thu a phuang a ngan ih Conservative a hlan vek kirsal zumnak nei pakhat asi.\nDanglamnak pakhat cu Nunau pawl a sualpi ih an mah thiamnak in a aa ttheh ih a kiangkap ah lam ringring tu a tuah ih TV Studio ihsin a thlah ttheu. Kista an kaih tazaacuainak sungah Turkish ram ih ralkap pawl karlak hliakhlai a tuah ttheu nak khal a tel.\nKusta cu a mah tein TV Channel pakhat a tuah ih cunah ihsin a mah ih thu pawl an tarlang ih Cui Channel ih a telmi Nunau hmuahhmuah cu ” Ukista ih zawhte ” tiin an ko. Turkish cozah cun a dungthlun tu hmuahhmuah an kai ih an TV Channel khal an phihsak.\nKum 64 a kim thlang tu Ukista ih hopawl an kai thluh ih minung 236 an kim. Ukista cu mawhnak 15 thawn tazaacuai asi ih hriamhrei hman in ttih ding ih a tuahnak , Mi pakhat ih thu a firnak le Mi a fir, pakhat khat a kai ih paisa a dil … tivek mawhnak tampi thawn kaihmi asi.\nPrevious Post: Hakha Ai-awh In ” Miss Winner ” Laksawng Ngah Suak Model Nyei Myat Thu, A Mah Ih Simfiang Salnak..\nNext Post: Zuu Sal Ihsin Cawlh Na Duh Taktak Maw .. Zuu Suai Ihsin Kan Cawl Ke ..


A Nupi Lu A Tan Ih Khualak Ah A Vahpi – Meifar\nA Nupi Lu A Tan Ih Khualak Ah A Vahpi\nFebruary 11, 2022 admin Leitlun 0\nIran, Ahvaz khawpi ih um innsang nu kum 17 mi cu a pasal in a lu a sat tan, a lubul cu an khuasung ah a vahsuahpi ih a kut khatlam ah namtong a keng ih amah cu a hni siamsiam. Mona cu kum 12 mi a si laiah a unaupa (cousin) thawn an neihawkter, fapa pakhat an nei ih a pasal in a hmuhsuam thei zet.\nMona in ṭhenaw dingin a tawlrel nan a pasal in a ṭhen duh lo ruangah Turkey ram ah a tlan. Asinan a innsang pawlin an khua ah tlungsal dingin an ko ih ‘na him zo’ an ti, an khua ah ava tlungsal ih a pasal le a naupa in an rak that.\nA pasal cu mipa diktak a sizia pholannak ah a nupi ih lu kengin khualak ah a vakkual. Tualsung palik pawlin tualthattu pahnih cu an kai ih ziangvek hremnak an pe ding ti cu theih a si hrih lo. Kum 2 liamzo khalah pacang pakhat in a fanu kum 14 mi ih lu a sat tan.\nPalik pawlin tualthattu cu an kai ih kum 8 sung thawngtla dingin a thu an ṭhencat. Iran ramsung ah nunau dinhmun a niam zet ruangah le ‘Ṭihzah upatnak ih tualthat’ tin nunau pawl an that ṭheu ruangah an nunphung le an cozah cu mipi in an soisel.\nPhungyi Upa Inn Sungah Nunau Bawngbite Hruh Man Lo An Kai\nBawlung Sit Thiam Wayne Rooney A Mualpho


CNF Le 88 Tlawngta Pawlkom Tong-aw - Chinland Today Media\nCNF Le 88 Tlawngta Pawlkom Tong-aw\nDecember 11, 2012 11:17 pm·0 comments\nMani Tlawngkai Nihnihni, 11.12.12, zaanlam nazi 3 ah CNF Remdaihnak palai pawl le 88 Tlawngta Pawlkom pawl cu Yangon ih um 88 Tlanwgta Pawlkom zungpi ah an tong-aw thu 88 tlawngta Ko Yin May cun a sim.\nCumi an tonawknak ah an relmi cu, remdaihnak, rampi pumkhatnak thuhla pawlah hmuhdan kan neihmi pawl kan hlawmaw ton ih, khat le khat zumawknak thawn rampi pumkhatnak, Union-nak taktak, le Panglong thinlungput kengnak thawn kanmah le ṭuanvo ciar ṭuanpeh vivo tlang dingin khal kan reltlang ti’n sim.\nCNF remdaihnak palai pawl hi rampi remdaihnak palai pawl thawn Dec 7 ihsin 9 tiang Peace Center, Yangon, ah thu an reltlang ṭhehhnu ah hiti vekih 88 Tlawngta Pawlkom thawn a tongawknak a si. CNF le 88 Tlawngta Pawlkom an tonawknak ah, CNF lamin GS bawmtu Paul Sitha in a kaihruai ih 88 lam ihsin Ko Ko Kyi, Ko Yin May le Ko Thay Kyuain pawlin an hruai. Cumi tonawknak cun nazi pa 1 sung lai a rei.\nCNF in tuitum ah acozah thawn remdaihnak thu lungrualnak 27 cu hmin an khen.


Tip Na Tanta Maw? - Chinland Today Media\nMarch 28, 2009 1:14 am·0 comments\nSiar: 2Korin 8:1-9\nAmah cu a lianzet nain nanmah ih ruangah mifarah ah a cang.-2Korin. 8:9\nKumkhat Sung Baibal:– Thutthentu 4-6– Luka 4:31-44\nTip timi Laksawng malte pek hi ram tampi ah an hmang. Kawhhran ih paisa kan pekmi hi teh hivek lungput thawn maw kan pek, tiah ka ruat ttheu.\nKhristian tampi in kawhhran ih sumsaw pek hi Pathian ih ttuanvo in pekmi kan ttuan a si tiah an ruat. Kawhhran ah tthenhra tthenkhat kan pek tikah a taangmi cu kan duh bangih hman ding a si ti’n an ruat. Asinan Khristian nun cu sumsaw pek lawng hi a si lo.\nBaibal in hramlak ih ramsa hmuahhmuah tla Sersiamtu Pathian ih taa an si ttheh thu a sim (Saam 50:10). Leilung pumpi le a sungih ummi hmuahhmuah cu A taa an si thluh (c.12). Ziang hmuahhmuah Amah hnen ihsin an ra ih kan neihmi hmuahhmuah cu Amah ih taa an si. Pathian in thilri lawng in pek lo. Rundamnak in petu a Fapa Bawi Jesuh Khrih khal in pek.\nPaul in, “Pathian cu kan tlun ih ruah ban lo ih a siannak ruat in A hnen ih pek duhnak thinlung kan neih theinak dingah Macedonia Khristian pawl ih thu tahtthimnak ah a sim. Macedonia mi pawl cu an farahzet nain siangzet in an pek (2Kor. 8:2) tiah a ti. Asinan, “Anmah cu a hmaisabik ah an pum an pe aw” (c. 5).\nTlolakpi sersiamtu Pathian cun kan hnen ihsin ttulmi zianghman a nei lo. Laksawng malte laak khal a duh lo. Asinan in ttul a si.\nKan lo hlanmi ziang khal hi Bawipa,\nPek saal ding a let thawng tampi in;\nLungawi tein kan lo pek ding,\nA zate petu – in petu.\nZiangzat hman pe awla, Pathian hnakin tamsawn na pe thei lo ding.


Man United In Wolves Neh Loin FA Cup An Mangtha – Times Of Chinland\nMan United In Wolves Neh Loin FA Cup An Mangtha\nFA cup quarter final hrang Man United cu Wolves do dingin an fehsuak ih khualkhua ah 2-1 thawn an sung.\nMan United XI (4-3-3 ) : Romero ,Shaw ,Lindelop ,Dalot ,Pogba ,Matic ,Herrera ,Lingard ,Rashford ,Martial. Thelhbawh:Pereira ,Mata,Mctominay, De Gea.\nFT: Woles 2-1 Man United\nJimenes 70′, Mai Fred Lalhlimpuii\nPuai an thok ih Man United in bawhlung cotam sawn in remcang tha an hawl nan,remcang tha an tuah aw thei lo ih Pogbal in hlaral khawlsut a nei nan,khawl a thelh.Inntek Wolves in an nawr ve cu khawlsut thazet vei 2 rori an nei ih Romerio in a rak khamsak veve.Cutin ,caan hrek hmaisa sawn ahcun goal lut loin colh an hmang.\nCaan hrek neta sawn an thok ih Inntek sawn an tihnung um.Khawlsut thazet le lusawh thazet an neihmi cu Man United kawlkil Romero in thazet in a rak khamsak veve.Inntek in an nawrzet bangin Moutinho ih khawlsut thazet cu Man United kawlkil Romero in a khamsak sal nan,minute 70nak ah khawl kiangte ih Jemenez khawlsut mi cu kham thei nawn loin Wolves in goal hmaihruai an thun.Goal an suah hnu khalah Man United tih an nung thei hrih lo ih minute 76nak ah Inntek hrang Jota in goal a thunbet. Jota cun Shaw a bum fel hnu ah bawhlung a tlanpi ih Romero kaih thei lo dingin a sit goal.Man United an tang ciamco thlangih minute 90 lan hnu ah Rashford in goal 1 a thun nan,goal dang thun bet thei loin an um ih 2-1 thawn Inntek Wolves in nehnak an co.\nHitin Man United cu puai 2 peh in an sung thlangih Premer league puai hrang Arsenal an rak neh lo zo.Nehnak cotu Wolves cu FA cup semi final an lutih Millwall le Brighton a nehtu thawn Semi final ah an do aw ding a si,


Chin National Defense Force Thuthan | Falam Online Media\nJuly 1, 2021 Ni Hnem Sung\t0 Comments\nJuly 1 zinglam ih SAC ralhraang le CNDF doawknak a suak sal mi thu thawn pehpar in Chin National Organization cun doawknak thu pawl online ah thlah hrih lo dingin mipi hnen ah dilngennak an nei.\nDoawknak thu cu CNO/CNDF in Official in a thlah leh ding ruangah manhlap tukin thuthang thehdarh lo dingin le mipi thlaphang ding zawngin thuhla darhterlo dingin CNO/CNDF cun mipi hnen ah theihternak an nei.\nCuihtlunah mipi le CNDF humhimnak hrangah doawknak hmun/ram/khua hmin pawl tarlanglo dingin le CNDF umnak hmun pawl theh darh lo dingin internet cahmai ah tlangthannak an nei a si.\nFalam pengsung ih kahawknak thawn pehpar in thuthang dik le felfai sawn cu CNO/CNDF Page ah tarlang a si ding ruangah tualsung mipi lam ihsin Social Media parah manhlap tukih thuthang thehdarh lo dingin le mipi thlaphang ding zawng hrimhrim in thuthang thehdarh lo dingah zangfah kan lo dil a si.\nKahawknak Hmun, Khaw hmin le CNDF pawl umnak hmun tipawl hrimhrim Social Media parah tarlang lo dingin zangfah kan lo dil a si.\nဖလမ်းမြို့နယ်အတွင်း ပစ်ခတ်မှူနှင့်ပတ်သက်ပြီး သတင်းများကို CNO/CNDF Page တွင် သတင်းထုတ်ပြန်သွားမည်ဖြစ်သည့်အတွက် ဒေသအတွင်းရှိ ပြည်သူများအနေဖြင့် ဆိုရှယ်မီဒီယာပေါ်တွင် သတင်းဖော်ပြခြင်းများမပြုလုပ်ရန် အသိပေးအပ်ပါသည်။\nပစ်ခတ်မှုဖြစ်ပွားနေသည့် နေရာ၊ ကျေးရွာအမည်နှင့် CNDF ရောက်ရှိသည့်နေရာများကို Social Media ပေါ်တွင်လုံးဝ(လုံးဝ)ဖော်ပြခြင်းမပြုကြရန် ထပ်မံအသိပေးအပ်ပါသည်။\nFalam peng ah June 30 ihsin CNDF le SAC ralhraang an kapaw thok ih nizi 2 sung doawknak ah ralhraang lam mithi 20 hrawng an um ih hriamtuar khal an um. CNDF lam khalah ram le miphun hrang ah mi 4 in nunnak an hlan ih besia tuklo hriam tuar khal an um tiah theih a si.\n← Falam ah Covid mina pakhat in in cem san leh\nSAC ralhraang hmunram Naypyidaw rori ah Bomb a puak thok thlang →\nCNDF telin hriamkaibu ṭangrual pawl le SAC ralhraang nasaten kapaw saal


Fala Kum 21 Mi Cu Mipa 4 In An Pawngsual That – Meifar\nFala Kum 21 Mi Cu Mipa 4 In An Pawngsual That\nMyanmar ramsung a buai hnuaiah sualnak phunphun a thleng. Shan State, Muse khawpi ih um fala kum 21 mi cu online sungah motor zuar in hna a ṭuan. A rualpi mipa pahnih in March 12 simlam ah motor an lei duh thu an bum, Muse fangfai zuarnak building kiangah tongaw dingin an sim thei.\nCutin an tongawk veten a rualpi pahnih telin mipa 4 in an kaihrem. Thlanmual kiangah an hruai ih a kaa le a kut pawl an tawnbet hnuah an sualpi ciamco. A innsang pawl cun rualpi inn ah a riak si ding ti an zum.\nMarch 13 zinglam nazi 11:00 hrawngah tualsung mipi pawlin Christian thlanmual ah nunau ruak an sar ih a innsang pawlin an va zohdik hnuah an fanu a si ti an thei. Simlam ah sualtuahtu mi 4 khal palik pawlin an kai cih ih hremnak nazet an pe ding.\nAn sungkhat in, “Ka tunu hi a burpi ih an sualpit rero laiah a thi. Minung pathum in an sualpi hnuah a thi, palinak ih a sualpi hlanah a thi zo” tin media hnenah a sim thei. A ruak an hmuh tikah cun a hmai a thling ih bawngbite a hruh lo, a serh khal a siat. Tulai hi Muse ramsung ah ritheihsii tham, rukru le suamhmang an tam zet.\nDamiah In Sumpai Tam Zet An Laksak Hnuah Rs 1 Lakh Cu Temple Ah An Hlu, An Kai


TALIBAN TEN KABUL TIH LO KHAWPI PAWIMAWH AN LA THLUH ZO – Thechinlandtoday\nTALIBAN TEN KABUL TIH LO KHAWPI PAWIMAWH AN LA THLUH ZO\nadmin August 16, 2021 Leave a Comment on TALIBAN TEN KABUL TIH LO KHAWPI PAWIMAWH AN LA THLUH ZO\nTaliban firfiakte cUN Afghanistan khawpi, Kabul tih loh khawpi pawimawh dang pawl cu ralkap kut ih sin an laksak thluh zo.\nKhawsak lamih khawpi pawimawh, Jalalabad cu mini ah khan firfiak pawlin ralkap thawn doawloin an la ih, cu mi hlante ah hmarlam ih hmun pawimawh, Balkh province khawpi Mazar-i Sharif an rak la zo a si, Jalalabad governor cun dokahnak a thlen hlanah khawpi hi Taliban pawl hnenah a surrender nghal ih, hi mi hi civil mi pawl nunnak humhimnak ding hrangih a tul thu a sim ih, Hi ruangah hin meithal hmetpuak tul lo in firfiak pawlin Jalalabad khua hi an la nghal a si.\nCozah Ralkap pawl an cang that loh ruangah president Ashraf Ghani cu bangin an nawr nasa ih, Afghanistan interior ministry cun Taliban-pawlin Kabul khawpi hi luh an tum thawk thu mini ah khan a sim. Khawpi pawimawh dang pawl an lak thluh zo ruangah, thuneihnak pumhlum neih tumin Kabul hi lak an rero a si.\nHmun dang dang ih sin Kabul khawpi hi luh an tum a si tiin an sim. Hitih lai ah hin khawpi dangih ralkap leh firfiak pawl doawknak ruangah Kabul-ah hin mi tam tak an tlan lut ih. umnak mumal nei lo mi tam tak an um ih, khawpi sungah umnak puan an zarih, ei leh in lamah khal harsatnak an tawng tiin an sim.\nCOVID-19 US- AH SIZUNG IH RET TUL NAUHUAK AN TAM SIN SIN →\n← Ralhrang Nih An Kah Mi Hna Kanpetlet Pafa Caah Bawmh Halnak Na Kut Rak Samh Hram Law


Chin Ramkulh CM Pu Lian Luai Le Kaihhruai Chin Ramkulh ih Hnaṭuan Daan - Chinland Today Media\nMay 22, 2017 1:59 pm·0 comments\nChinramkulh hi mipi in kan theih cio vekin lamziin pehtlaih nak a harsa,lilawn țhițha nei lo le ei-in khopkham ngahnak um lo,tualsung seenpi pawl farah zetih tlanleennak a simi ramkulh pakhat a si.A tangih kan ngaan ding mi hi Pu Lian Luai ih kaihhruai mi Ramkulh Acozah ih hnațuan daan le țuan hrih lo mi pawl cu famkim lo zet cingin mipi hrangah kan tarlang tum hnik pei.\n2017,Feb 27 ihsin 2017,March 1 tiang,Thantlang khawpi ah Chin miphun aiawh in thureel tlaangnak neih a si.\nMindat khawpi ah 2017,January thla ah Maha Dat-Aa Line meisa an ngah zo ih a taanglai mi Paletwa,Matupi le Kanpelet khawpi pawl khalah Maha Dat-Aa Line ngah ve dingin Chinramkulh Acozah lamin ruahman sak rero lai a si.\nNAZI 12 SUNG THLENG THEI DING IN\nChinramkulh Vuankyichuk Pu Lian Luai in kumkhat sung a kaihhruai zo mi sungah hin hlensuak zo mi tla a nei ih a hleice in lamziin pehtlaihnak hi hmarhngai takin hlawhtlin sehla,ti ruahsannak a nei a si.Cun,Chinramkulh Saklam dengkor ihsin Thlanglam dengkor,peng 500 lai ih hlaat mi tla nazi 12 sung vial ah thleng vurvo thei dingin ruahmannak a nei.\nCikkha peng,Innphal bangin Aye-Innyan le Khinmang khua karlakah lilawn țha ngaite tuah in Ramri Bazaar tuah dingin tawlreel rero lai a si.Tonzang khawpi le Cikkha khawpi karlakih um mi Nakzang lilawn tla don rero lai a si.Pi 400 sau mi Hnaring le Rizua karlakih Bawinu lilawn khal cu don rero lai a si ve.Tonzang lilawn timi,pi 60 sau,Aisi lilawn le Tedim le Tonzang karlakih Vaarcin lilawn,pi 60 sau tla a um zo.Cun,Kalay le Natchaung karlakih um ve mi Ngasiip va lilawn,pi 60 sau le Aisi lilawn pawl cu don rero lai a si,tiah Pu Lian Luai cun simnak a nei.\nVAANZAM TUALAWN,TILAWNG COLHHMUN TUAH DING\nChinramkulh hi thilri phurh khualtlawn sumdawng tu pawl hrangah pehtlaihnak a har hleicetnak,ei-in harsatnak le tualsung seenpi pawlih harton hi a tam thlang ruangah Chinramkulh ih saklam ah vaanzam tualrawnpi le Chinramkulh ih thlanglam ah Tilawng colhhmun tuah dingin ramkulh Acozah in nasatakin a ngaihtuah cih a si.\nAcozah thar a kai hnu ah Chinramkulh sungah hnațuan țhițha le sumdawn leilawnnak siseh,ei-in khopkhamten a ngah theihnak ding,farah ram dinhmun ihsin mibang,sabang ih nuntukhawsak ve theinak dingah a hmun le ram ih zirin thlawh lo,ranvulh nak pawl tla țhansoh ter ding,hramthok thilsak hngetkhoh ter ding,hanghnah hangrah zuarsuaknak ziin ah harsatnak nei loten zuarsuak viarvo theinak ziin kawhhmuh sak ding,hnațuantu pawl ih sambaunak hleivulh sak ding,kiangkap thilnung kilhim sak ding,khawpi,khawte ti um loin Sipin lam ih țuanvo neitu pawlih hnațuan daan khal tuhnaakih țhansoh ter ding,Fiimzirnak,Harhdamnak le a dang hnațuan daan phunphun pawl tla țhansoh ter sinsin ding,tihi Ramkulh Acozah ih tumtah biik mi cu a si.\nPu Lian Luai cun,”Chinramkulh ah pehtlaihnak lamziin hrangah vaanzam tualrawn siseh,Tilawng colhhmun le Station a um lo ruangah kanmah dinhmun tawkin Falam khawpi ah ramsung,ramleeng olsamten pehtlaih theihnak ruahsan in Vaanzam tualrawn cu Surbung tlaang ah tuah rero zo a si.Vaanzam tualrawn hi a zamrang theibiik ih țheh lohli ding in hngahhlap zet a si.Myanmar President U Htin Kyaw le Myanmar Vice President (2),U Henry Van Thio tepawl Chinram an rat laiah vaanzam tualrawn hi zohnak an nei ih kannih lam in a țuulhai mi pawl tla diilngeennak kan rak nei zo.A reihlaan ah vaanzam tualrawnpi cu ong thei cih dingin kan zuam rero lai a si.\nCun,Paletwa khawpi lamah Tilawng colhhmun pi cu Mindat khawpi thawn kom awin tuah a si ih Tilawng colhhmun ding lilawn pi cu India Company pawlih tuahsak a si.Tuhi an sak țheh zo.Chinram dinhmun in tilam ziin,leilam ziin,thlilam ziin,tipawl in ranleeng dinhmun kan tep ve thlang ding ruangah thilri phurh lam le sumdawn leilawnnak lam ah zamrang deuh in kan țhangso cak deuh thei thlang ding,tiah ruahsannak kan nei,tiah simnak a nei.\n2015 kum lai ih Koman thlisia ruangah Chinramkulh sung hmuntin deuh thaw ah kiangkap harsatnak phunphun tuar cio a si.Cuih harsatnak tuartu pawl tla cu aiawh leiram peek saal an si.\nPu Lian Luai in,”Chinramkulh ah Acozah dinhmun in Town Plan tuah ding/nei ding in lungkim a si.Hakha,Falam le Paletwa, tipawl ah Town Plan tuah dingin tumtah a si ih ျမဳိ႕သစ္စီမံကိန္၊ျမဳိ႕ျပစီမံကိန္း țhansonak hrangah thupi biikah reetin tumtah a si.A taanglai mi khawpi pawlah ျမဳိ႕ျပစီမံကိန္း dinhmun in sunzom ih tumtah beet rero lai a siih cangsuak hraam dingin ruahman rero lai a si.\nChinram mawinak tintian zoh duh ah a rat tu leitluun ih khuallian pawl hrangah Khawnutum(Natural Park) le Falam peng ih Zinghmuh tlaang kiangkap Ekah 10000 lenglo cu remmawi sinsin dingin tum a si.Himi pawl kan tisuak thei taktak silen ramleeng ihsin in ra khuallian duhtu pawl hrangah Hotel le khuallian kawhhmuh hnațuan khal țhițha in a um cih dingih Chinram mipi hrangah remcaangnak tampi ziin a sialsak thei ding,”tiah simnak a nei.\nTUALSUNG KUTTHIAM ZIIRNAK\nChinramkulh,Tualsung țhansonak le Zatlaang țhansonak thuthawn pehpar awin Pu Lian Luai cun,”Tualsung kutthiam ziirnak hi Hakha,Falam le Mindat peng ah ziirnak a um ih cumi ah Thiamtah ziirnak hi a hleice in tlawng on a si.Thiamtah ziirnak saang neitu an karh vivo tikah Chin Nunphung Thuam tiang olsam zetin suah thei zuam a si ih lehhnu ah tualsung hnațuan kaih neilo pawl tla in an ziir thei ve dingih remcaangnak a nei tam leh ding a si,”tiah simnak a nei.\nFimziirnak,Hardamnak le a dang țhansonak thu khal ah thungaithlakin ngaihveen a siih Hakha College tla cu Myanmar Vice President (1),U Myint Swe in onsaknak a neih thu,နည္းပညာ phunsaangtlawng khal pehzom in sak rero a si ih 2017-2018,fiimzir kum ah ong thei dingin tumtah rero a si thu,Falam khawpi thar,Lungpi ah Cinthlak Phunsaangtlawngpi khal Myanmar Vice President (2),U Henry Van Thio in onsaknak a neihsak zo thu,Hakha khawpi ah နည္းပညာ phunsaangtlawng khal ong thei beet thei dingin tumtahnak neih a si thu,Mindat khawpi le Matupi khawpi ah College, Phunsaangtlawng khal ong ve thei dingin Ramdinkhawmpi ah diilngeennak neih a si zo thu,”Pu Lian Luai cun simnak a nei.\nIN DING TIDAI LAAKNAK DING AH MILLION 5000 HMANG DING\nRamkulh Vuankyichuk cun,”Rampi dinhmun in Chinram tlawngtu hruaitu luubaan pawl hneenah Hakha khawlipi thar ih lamziin hmuahhmuah Kattaya phah mi ziin ah cangsuak thluh dingin diilngeennak neih a si zo.Cun Falam khawlipi ih in ding tidai harsatnak pawl tirehnak dingah thungaithlakin ruahsak a si.Falam khawlipi hlumtu mipi pawl ih harsatnak hi 2015 kum ruah siava ih siatsuah mi,in ding tidai laaknak siatsuah ruangah a siih himi hrang Myanmar Ramdinkhawm Hotu U Htin Kyaw hneen ah diil a si ih U Htin Kyaw khalin a hranten Million 5000 thlak dingin lungkimpinak a hlaan cih ih kan lung a awi zet.Himi Million 5000 thawn Falam khawpi ah in ding tidai ngah lohhli theinak dingah Tendar ko in mithiam sawm in țuan cih a si.Tidai laaknak hna an țuan țheh cun Falam khawpi ih in ding tidai harsatnak pawl cu tireh reprep saal leh thei ding a si,”tin simnak a nei.\nFARAH ZONZAI DINHMUN IHSIN\n2020-2021 Sumhram kum tiangah Chinramkulh pi hi farah ram ihsin mibang sabang ih tlanleennak ziin,hmun le ram ah canhsuak ding,timi tumtahnak neih a si.\n[A tluun ih kan ngaan mi pawl hi a famkim lo zet ding a si.Hmailam ah hihnaakih țha le mawi in kan ngaan sunzom tum vivo pei.Ramkulh Acozah ih hnațuan daan hi mipi ih siartheih dingin ngaan kan tum ringring ding fawn.]\nLaaknak>RFA,WEEKLY JOURNAL,BBC,MOI,MP4 NEWS


Angki Hngawng Kautuk Hruk Ruangah Vanzam To Awih Lo - Chinland Today Media\nAngki Hngawng Kautuk Hruk Ruangah Vanzam To Awih Lo\nFebruary 7, 2017 2:24 pm·0 comments\nHmin lang duh lo, kum (21) mi nunau pakhat cu Louisiana khua, New Oreleans airport ihsin a umnak Florida Fort Lauderdale ah vanzam thawn tlun a tum sina’n tlung ngah lo’n a um.\nCuih nunau nu cu vanzam par a thlen hnu reilote ah vanzam sung hnattuantu pawl in vanzam par ihsin an dawi ti a si. An dawinak san cu a hrukmi a angki hngawng a kau tuk ih hmuh ding awmanglonak hmun pawl a lang tuk ruangah a si ti’n dawi a tuartu nu cun dawi a tuarnak thuhla a sim.\nCuih thuhla cu amah in zatlang theih dingin a pholang ih cuih a to dingmi vanzam khalin an dawinak san thuhla cu sannak a nei ve. Cuih airline cu Spirit Airlines a si ih dawi a tuartu nu’i thuhla hi an sim uar menmi a si. Thungaite cun cu nu cu zuu a rit tuk ruangih vanzam to an khamnak a si ti a si. Amah cun “hiti ih in ti ruangah ka ningzak tuk” ti’n Local 10 News zung thawn phone thaw’i thusuhnak ah a sim. Vanzam par ihsi dawi a tuartu hi amah le a rualpi, cun midang pakhat thawn pathum an si tiin a sim bet.\nAirline ttuanvoneitu Paul Berry cun dawi a tuartu nu hi vanzam par a kai hnu reilote ah vanzam suak(zam) lohli dingin zukamnam thawn mi a tirh ciamco. Angki hngawng kauh tuk ruangah tiin zohman kan dawi dah kel lo, sina’n um daan le ttongkam mawilo/sia cu kan dawi” ti’n Paul in a ti. Dawi a tuartu nunau pathum lak ihsin Cathy Supp timi in internet parah ‘zatlang hmuh mawi lo khop in a awm a lang tuk tiih vuantthan pakhat ih a ti ruangah cu nu cu a ningzak tuk ih a ttap’ ti’n a ngan.\nCu lawng siloin cu nute a ttah ruangah a mitthli hnulnak hrang tissue paper ka dil ih keikhal dawi a tuar cih. Midang nunau pakhat a rong lut leh ih anih khal hmaisa nu vek thotho in taksa tuam ttha lo ih hnipuan na hruk cun rong lut hlah ti’n an rak auh thotho ti’n a sim bet.\nCredit : Madi Lay (Shwemom)\nInn Nei Lo Pawl Rawl Petu Kai\nAustralia In ‘Cockpit Rule’ A Kauhter Bet\nRonaldo A Leksal Mai Thei\nGaga cun Relhnak Pakhat ti’n Mak Tuk in A Cei Aw Ih, Ti Ding Theih Lo Tuk Ah Miley Cun Lei Khak


Laithai Thiambik (Midfielder) ESPN In 2012 Hrang Hrilmi Pawl - Chinland Today Media\nJanuary 3, 2013 1:03 pm·0 comments\nLeitlun kilkip ih footbaal lek hmuahmuah lak ihsin, an ramhrang le an club hrang ih thahnem le an sawrmi lak ihsin, 2012 kumsung ih a thiambik 5 a timi ESPN ih a hrilmi pawl tla cu :\n1. Andrea Pirlo ( Juventus / Italy )\nKum 33 mi, Italy laithai pa hin, AC Milan ihsin Juventus ih a thawn ah khan, zohman ih an rin banlo tiang in a lek tha ti cu theih asi. Kum reizet Juventus in an ngahlo mi Italy Serie A champion an ngahnak ding hrangah, a lai ihsin bawhlung control thiamzet tu asi. Cun, Italy Euro 2012 ih final an kainak lamtluan khal ah, Italy team mawngtu bik asi. Bawhlung passing a thiamnak le freekick a thiamnak pawl cu, a ram Italy le a lehnak Juventus club pawl cun an sawr ngaingai asi.\n2. Miguel Michu Cuestas ( Rayo Vallecano / Swansea , Spain )\n2012 sung ih Premier League ih mithar na leimi hmuahhmuah lak ah man neibik pakhat asi ve. A lehnak taktak hi laithai in asi ih, 2011-12 kum ah, Spain Laliga khal ah, laithai ihsin goal thun tambik tu khal asi ve. Cuti ih a leh thatnak cun, Spain coach Vicebte del Bosque ih mit la in, ramhrang ah a sit thei ve thlang ding ti in Spain coach cun asim asi.\n3. Marco Reus ( Borussia Monchengladbach / Borussia Dortmund , Germany )\nA lehnak club hmaisa Borussia Monchengladbach ah a cangtha zet ih, cumi cu Dortmund club cun mitha asinak theifiang in an club ih lek ding in an lei. Man Utd ih thlang, Japan laithai thiam Shinji Kagawa a um nawnlo hnu ah, Reus hin a umnak cu runluah in, nauhakte asi nan thiamtak le mawi tak ih a lehnak cun Germany ram khal ah dinhmun tha a ngah thei thlang asi.\n4. Juan Mata ( Chelsea / Spain )\nA hnak ih upa le senior zetzet lak ah, Mata cun a thiamsuah in a lek ih, nikum ah Chelsea Player’s of The Year tiang a run ngah thei.Spain in Euro an ngah tum ah kha, Mata cun mi poimawh asinak langter in, Italy 4-0 ih an nehnak ah goal 1 a thunlut ve asi. Chelsea in Champions League an ngah tum khal ah khan, hmun poimawh zet ah lek ih teltu khal asi.\n5. Arturo Vidal ( Juventus / Chile )\nItaly media pawl in, Juventus laithai tihnungum ti in “M.V.P” timi hmin an sak ( Marchisio+Vidal+Pirlo ). An pathum in theihthiamawknak neizet in an lek ih, Italy Serie A ih laithiam thiambik sinak langtertu khal an si fawn.\n2012 Sung Hmaitlan Thiambik 5 ESPN Ih A Hrilsuahmi Pawl\nHmaitlan thiambik 5 pawl ESPN ih a hrilsuahmi pawl tla cu :\n1. Robin van Persie ( Manchester United / Holland )\nArsenal ih a lehlai ah, beidawnthlakzet in 25 nak ah an um. Cumi hnu ah VPS cun a thiamnak suah in goal 25 a thunlut ih, Arsenal khal in kumcem ah pathumnak ah um in Champions League khal an lut thei. Man U ih an leihnu khal ah, an lei duhnak cu fiangter in, Man U hrangah a thupi mi goal a sitlut rero.\nGerd Mueller ih rak tuahmi, kum 40 sung zohman ih an rak lant heilo mi lantu Messi hi a thiambik lak ih teltu ding asi ve. Cun, kum 4 a pehpeh ih Ballon d’Or ngahtu ding khal ih zummi asi. Kum 25 lawng asi lai ah, record dangdang tla lan ih, mi tampi lak le buaihnawk karlak khal ih goal thunthei Messi cu Barcelona hrangah ah cun an theihhngilh theilo ding mi an suanvawr asi.\n3. Radamel Falcao ( Atletico Madrid / Colombia )\nNikum lam ah, A. Madrid in Europa League an ngahnak ih nagoal thuntubik asi. Torres le Aguero in A. Madrid an suahsan hnu ah, a liangpar ih thumaw goal thun ding cu nehtak ih thuntu Falcao asi.\n4. Cristiano Ronaldo ( Real Madrid / Portugal )\nBarcelona hnen ihsin La Liga trophyan laksak nak ah, thupi zet ih goal tamzet thuntu asi. World Plyayer of the Year rak ngah dahtu khal asi ih, kumtin a cangtha nan, Messi ih dung ah um ringring tu asi. A sir le a lai ihsin khal in alek thiam ih, a cangah cun hmaitlan khal ih a lehcan khal a um. A lehnak hmun ihsin a thabik ih lek thei ringringtu asi.\n5. Zlantan Ibrahimovic ( AC Milan, PSG / Sweden )\nClub 7 nak ih lek dingin nikum lam ah AC insin PSG an a feh. Khawitawk club ih a leh khal ah, goal a thun theinak cu ahlo cuanglo.A thun thei ringring thotho.\nLaithai Thiambik ( Midfielder ) ESPN In 2012 Hrang Hrilmi Pawl\n4. Juan Mata ( Chelsea / Spain ).\nPirlo Vekin Lektu Hlawhtling Si Ka Duh Ve, Pogba\nLeitlun Futball lekthiambik lawmman Ballon d’Or?\nItaly Serie Theih Tha Belcawng


Zaw Win Htut fapa Ito le ho an kai dan | Falam Online Media\nZaw Win Htut fapa Ito le ho an kai dan\nHlasakthiam hminthang Zaw Win Htut fapa Win Htut Thawdar @Ito le mino ṭhenkhat cu SAC ralhraang in September 8 zing ah an um nak inn ah luhcilh in an kai tiah thuthang a suak ih kaih tuar Ito ih sungte pawl khalin thuthang an nemhnget fel zo.\nA umnak Yangon, 9 mile, မစိုးရိမ်ကျောင်း ziin kiangkap hi ralhraang pawl in September 8 zinglam nazi 4 hrawngin an phit sak ih Hmun ṭhenkhat ah ṭanṭhat lak cia in timlamnak an nei nan veng sung ih um miṭhenkhat cun thuhla umdan zianghman an thei cuca lo.\nRalhraang cangvaih lutsuah dan rak hmutu pawl cun zinglam nazi 8 luan hrawng ah an kai ngah ding zum a um thu an rel ih “kan theih sun ah, hmaisabikah golf course kiang ih hmun dunglam an phit hmasa. Cun, Hmuan dunglam, tlunlam lamziin ti`n a sangsang ten an phit hnu ah an kai tiah kan thei” ti`n veng sung um mipakhat cun a rel.\nVeng sung um mikhat khalin “zinglam nazi 8 hlan ah lamziin an phit ih 8 luan hnu hrawng ah an ong sal. Himi ziin ah vak suksotu an um dah tuk lem lo. Cun, kiangkap naivai deuh ih um pawl lawng in hih hmun ah Ito a um timi an thei. A studio khal hih hmun ah a um cih. Zingpit ah an hmuan sungah ralkap an cangvai rero mi kan hmu” a ti.\nMidang pakhat khalin “Ito inn ah SAC ralhrawng pawl an lut tilawng kan thei. An kai thu cu thuthang a suak hnu lawng ah kan thei fiang” a ti.\nIto an kaih nak san thu felfai theih a si lo nan ramsung media ṭhenkhat cun Dothleng cangvaihnak thawn pehpar in an kai mi siding zum a um thu an tarlang a si. (Lawrkhawm)\n← SAC-ralhraang pawl cun thuphan tomtawhlawt an rel suak leh\nJet Vanzam thawn Thantlang peng ah bomb an thlak →\nYangon ih Voi 30 luan bomb puak cu AAF cangvaihnak a rak si ziar\nRakhine ram ah Covid 19 ral do dingin Dr thiamsang 20 le Nurse 3 pok suak tum\nAugust 22, 2020 August 22, 2020 Ni Hnem Sung 0\nPaing Takhon cu a sungkhat unau pawlin phat san!


Ruisia Cun Tuluk Thilri Pawl An Ramah La Nawn Lo Ding In An Rel.. -\nRuisia Cun Tuluk Thilri Pawl An Ramah La Nawn Lo Ding In An Rel..\nMai Sofia May 7, 2020 0\nRussia President Mr. Putin in Tuluk thilri pawl Russja ramah thunlut lo ding in thinheng tuk in a ttong. ” Tuluk pawl hrem caan a cu zo ” tiin zumnak anei. Cui thu cu India ram hminthanv Media pakhat in a rel.\nTulai ahcun Russia ram cu COVID-19 Virus suan zo Minung 134687 an um ih 1280 cu an thi zo. Cu laiah Russia ram ih Prime Minister khal COVID-19 Virus a suan zo fawn. Ahlan ahcun Communist ram China le Russia cu unau vek in komaw an si.\nAhlan ihsin Russia ram cu Ramkhel le Miphun thu pawl President Putin in buainak a ton phahphah ih COVID-19 khal nikhat hnu nikhat an ti buai nasa thlang. President Putin cun China parah a thinheng tuk ih China ihsin lut thilri hmuahhmuah an lak paih nawn lo.\nRussia ram ah COVID-19 Virus suanaw nak bik cu an khawpi Moscow khawpi asi. Tuluk ram cu Wuhan khawpi ih um cetzung le ramsa hrang volhnak pawl an ong thlang nan zoni hman an ram ah an lut ter nawn lo.\nThuthang thar pakhat cu COVID-19 virus suanaw nak a sang vivo ih China le Russia ram an pehawnak ramhri khawpi Sunphoih khawpi an COVID-19 virus nei minung 1500 an hmu ih tu ahcun an khua Lockdown tuahzo asi. Russia pawl Tuluk parih an thinhengnak asang vivo ahcun, Leitlun ral cak bik American le Russia an thinheng ahcun leitlun ram pawl feh dan phundang pi a thleng ding.\nSource : -CRD\nPrevious Post: PiPi, PuPu… Nan Mawh Lo .. Leitlun Dan Vek In Afeh ..\nNext Post: Karean Pawl Ih David Lah Thu An Rel Dan ..